BG CAR SHOW 06: „Top“ ponude na Sajmu automobila | TopSpeed – Telegraf.rs\n23. Mart 2018. | 17:42 » 10:53\nBG CAR SHOW 06: „Top“ ponude na Sajmu automobila\nDrugog dana sajma DDOR BG CAR SHOW 06, donosimo vam pregled „top“ ponuda na automobilskom tržištu Srbije, koje su aktuelne tokom trajanja ove sajamske manifestacije...\nAutomobilski sajmovi nisu samo izložbene manifestacije, gde posetioci mogu bliže da upoznaju najnovija dostignuća vodećih svetskih proizvođača automobila, već su, naročito na ovim prostorima, i prodajnog karaktera, budući da upravo tokom trajanja sajmova, većina prodavaca odobrava najveće popuste i najatraktivnije finansijske pogodnosti prilikom kupovine.\nNe samo da su cene niže od redovnih, već se kupcima neretko nešto od dodatne opreme nudi „gratis“, poklanjaju se „kasko“ osiguranja, setovi zimskih/letnjih „guma“, a prodavci automobila, u saradnji sa brojnim finansijskim kućama, gotovo po pravilu nude i izuzetno povoljne kreditne ili lizing aranžmane.\nDrugog dana sajma DDOR BG CAR SHOW 06, donosimo vam pregled „top“ ponuda na automobilskom tržištu Srbije, koje su aktuelne tokom trajanja pomenute sajamske manifestacije…\nAudi je za sve svoje kupce pripremio fantastičan spektar ponuda, kako cenovnih, tako i pogodnosti u paketima opreme, a sve to može biti još pristupačnije uz finansijske pakete Porsche Mobility. Posetioci će imati prilike da se upoznaju i sa kompletnom gamom SUV vozila iz Audija a posebno skrećemo pažnju na specijalnu ponudu za model Q3 2.0 TDI 150 KS po izuzetnoj ceni od 24.990 evra.\nPored premijerno izložene nove generacije modela Audi A7, posebnu atrakciju predstavlja i najluksuznija limuzina sa četiri prstena u produženoj verziji – novi A8 L. U ponudi je sa dva V6 turbo motora – 3.0 TDI i 3.0 TFSI. Dizel motor razvija snagu od 286 KS, a benzinski motor 340 „konja“.\nBMW Srbija je pripremio specijalnu ponudu koja donosi uštede od 4.300 do čak 17.800 evra. Uz sajamske cene vozila postoji i mogućnost kupovine novog BMW automobila putem finansijskog lizinga, kao i zamena vozila „staro za novo“ kroz program BMW Premium Selection.\nIz ponude se izdvajaju BMW 116i Edition M Sport Shadow sa cenom od 22.990 evra, BMW Serije 2 Active Tourer u Sport paketu opreme košta 27.900 evra, BMW 318d Edition M Sport Shadow može da se kupi po sajamskoj ceni od 36.990 evra, dok BMW X1 sDrive 18d sa M paketom opreme privlači pažnju cenom od 38.500 evra uz mogućnost kupovine na lizing uz kamatnu stopu od 1,25%. Inače, na snazi su i akcijske cene za modele X4 i X5.\nIz Dacia ponude izdvaja se Sandero kao najjeftiniji automobil koji se može kupiti na sajmu i njegova cene cena iznosi 8.100 evra. Posebni sajamski uslovi odnose se i na novi Duster druge generacije koji se može kupiti u tri jednake rate uz kamatnu stopu od 1,99 %, gde kupci plaćaju 33,3% pre preuzimanja vozila, 33,3% nakon godinu dana i još toliko kroz dve godine. Za vreme trajanja sajma svi kupci mogu računati i na besplatan prvi osnovni servis.\nPosetioce ovogodišnjeg sajma automobila očekuje specijalna ponuda za SUV model Hondu CR-V 2.0 u Elegance paketu opreme sada je dostupan za 23.880 evra (popust 4.710 evra). U specijalnoj ponudi je i CR-V sa 1.6 i-DTEC četvorocilindarskim dizel agregatom, iz Hondine Earth Dreams Technology serije. Krosover model HR-V 1.5 Elegance ADAS, koji je poneo laskavu titulu najomiljenijeg krosoveraa i koji je u periodu od 2015. do kraja 2017. prodat u više od 2 miliona jedinica, dostupan je sa popustom od 3.000 evra i sada njegova cena iznosi 20.990 evra.\nU višem Elegance paketu opreme u prostoru za putnike nudi fantastičnu prostranost i fleksibilnost, zahvaljujući inovativnom Honda sistemu magičnih sedišta (Magic Seat system), koje odlikuje visok nivo prilagodljivosti i udobnosti. Pored toga, ovaj model je opremljen dvozonskim klima uređajem, HONDA CONNECT sistemom, a nezavisno od paketa opreme, svi HR-V modeli imaju kao standard CTBA – sistem za kočenje pri malim brzinama. Uključen je i ADAS napredni paket sistema za podršku vozaču koji sadrži spektar bezbednosnih sistema i asistencija najnovije generacije.\nSajamske pogodnosti za najprodavanije Hyundai modele, uključuju specijalne popuste i posebne uslove finansiranja za tri najprodavanija modela. Hyundai i20 1,2 MPi (84KS) u paketu opreme Comfort+ košta 9.690 evra. Elantra sa 1.6 MPi motorom (127 KS) u paketu opreme Comfort dostupna je za 13.290 evra, a popularni SUV Tucson 1.6 GDi (132 KS) sa paketom opreme Style, košta 16.990 evra.\nU saradnji sa Credit Agricole bankom obezbeđeni su krediti za finansiranje vozila uz minimalno učešće u iznosu od 30% od vrednosti vozila, rokom otplate šest do 60 meseci i kamatnom stopom 3,99%. Takođe, u saradnji sa OTP Lizingom obezbeđeni su sajamski uslovi za finansiranje vozila putem lizinga sa minimalnim učešćenjem od 20% od vrednosti vozila, rokom otplate do 60 meseci i kamatnom stopom 2,40%.\nKompanija Trio Motors iz Novog Sada, ovlašćeni prodavac i serviser Isuzu vozilanudi nekoliko različitih modela popularnog pikapa D-Max po specijalnim cenama, kao i robustni kamion P75 K sa kiper nadgradnjom, ukupne nosivosti do 7,5 tona. Osnovna verziju D-Max Crew Satellite dostupna je po sajamskoj ceni od 23.300 evra (+PDV). Tokom trajanja sajma, Trio Motors je obezbedio i specijalne sajamske pogodnosti koje uključuju popuste za vozila i do 3.500 evra, kao i povoljne uslove finansiranja u saradnji sa Raiffeisen Leasingom.\nBritish Motors, ovlašćeni uvoznik, prodavac i serviser Jaguara i Land Rovera je iz ponude izdvaja atraktivni SUV Jaguar F-Pace, koji sa Prestige paketom opreme može da se kupi po ceni od 55.555 evra. Još veću uštedu donosi kupovina istog modela sa lagera za 2017. po specijalnoj ceni od 47.990 evra.\nTakođe, kao posebna sajamska ponuda izdvaja se model Jaguar F-Pace Black Edition sa 2.0 dizel motorom od 240 KS, u metalik crnoj boji, sa crnim točkovima od 20 inča i svim detaljima u crnoj boji. Specijalna sajamska cena ovog modela je 64.999 evra, što je za 11.286 evra povoljnije od redovne cene koja iznosi 76.285 evra. Pored specijalnih, sajamskih ponuda što se tiče vozila, pripremljene su i akcije za dodatnu opremu i rezervne delove, kao i posebna ponuda pneumatika Pirelli i Bridgestone – brendove koje kompanija British Motors takođe zastupa.\nZa kupce Land Rover vozila, British Motors je pripremio ponude koje se mogu razvrstati u više kategorija, odnosno segmenata. Prvi segment sajamske ponude sa specijalnim cenama odnosi se na dva modela. Tako, Range Rover Evoque može da se kupi za 42.990 evra, dok Land Rover Discovery Sport staje od 35.990 evra.\nDrugi deo sajamske ponuda se odnosi na vozila sa lagera iz 2017. godine. Za njih su takođe pripremljene specijalne cene, a izdvajaju se Range Rover Evoque kabriolet za 49.990 evra, kao i Land Rover Discovery za 69.990 evra. Pored specijalnih, sajamskih ponuda što se tiče vozila, pripremljene su i akcije za dodatnu opremu i rezervne delove, kao i posebna ponuda pneumatika Pirelli i Bridgestone – brendove koje kompanija British Motors takođe zastupa.\nLjubitelji trokrake zvezde mogu da računaju na nekoliko benefita ukoliko se za vreme sajma odluče za kupovinu nekog modela iz bogate ponude Mercedes-Benza. Za sva vozila spremljeni su atraktivni uslovi i modeli finansiranja u saradnji sa OTP Leasing i izuzetno povoljne ponude osiguranja u saradnji sa Globos osiguranjem ponude.\nTako, nominalna kamata iznosi 2,99% sa učešćem 20% i periorom otplate do 84 mesečne rate. Dostupan su i modeli finansiranja 50% – 50%, kao i u tri jednake rate: 1/3 -1/3 -1/3. Izuzetno atraktivna ponuda obuhvata i komercijalni program gde je u prvom planu dostavni model Sprinter furgon 331 CDI sa cenom od 23.900 evra bez PDV-a, kao i Sprinter šasija model po ceni od 20.990 evra bez PDV-a.\nPored toga što privlači pažnju kao premijera, Mitsubishi Eclipse Cross se ističe i specijalnom sajamskom ponudom koja podrazumeva 10% nižu cenu od redovne. Tako, urbani krosover japanskog proizvođača može da se kupi po ceni od 22.990 evra. Reč je o modelu sa benzinskim turbo motorom od 163 KS i SAWC pogonom na sve točkove koji obezbeđuje maksimalnu trakciju u svim uslovima vožnje.\nSajamska akcija odnosi se na modele Corsa Selection, Astra Sedan Enjoy i Crossland X Enjoy. U specijalnoj sajamskoj akciji Corsa sa troja vrata i 1.2 motorom (70 KS) košta 9.990 evra. Opel Astra Sedan Enjoy sa 1.6 motorom od 115 KS ima specijalnu cenu od 12.490 evra. Opel Crossland X Enjoy, funkcionalni krosover namenjen porodicama koje traže praktičnost, sa 1.2 motorom od 81 KS, na sajamskoj akciji može da se kupi za 13.910 evra.\nTokom BG Car Show 06, kupci mogu da se opredele i za specijalne uslove Opel finansiranja. Kupovina novih Opel vozila (ADAM, Corsa, Astra limuzina, Astra, Astra Sports Tourer, Mokka X i Nova Insignia) za fizička lica moguća je uz 0,0% kamate na kredit u iznosu do 10.000 evra i rokom otplate do 36 meseci.\nIz Peugeot ponude pažnju privlači SUV 3008 – osvajač nagrade „Car of the Year” za prethodnu godinu kao i osvajač dvostruke nagrade za automobil i SUV godine u Srbiji. Ovaj model sa turbo motorom od 130 KS, u Active paketu opreme, dostupan je po sajamskim uslovima koji omogućavaju povoljnije finansiranje i ratu od 248 evra mesečno.\nPored njega, u Hali 1 izložen je i veći SUV sa 7 sedišta – novi Peugeot 5008. Rata za sve koji se odluče da postanu vlasnik ovog modela iznosi od 268 evra mesečno uz učešće od 30%. Uvoznik Peugeota za Srbiju, Euroimpex Autogroup je pripremio i sajamske cene za dva gradska modela 108 i 208, kao i za bestseler francuskog brenda širom Evrope, Peugeot 308.\nPeugeot 208 je dostupan za 114 evra mesečno i to u Active paketu opreme koji sadrži klima uređaj, ekran od 7” osetljiv na dodir, svetla za maglu, led dnevna svetlla. Na period od šest godina uz ratu od 158 evra mesečno Peugeot 308 sa vrlo atraktivnom opremom takođe se nalazi na spisku modela koji su ponuđeni po specijalnim uslovima. Kako za ovaj, tako i za sve već navedene modele, nominalna kamatna stopa pri kupovini automobila putem finansijskog lizinga iznos 3,25%.\nPod sloganom čista petica, celokupna gama Renault vozila uključujući Clio, Megane, Captur, Kadjar, Koleos, Talisman i Espace, dostupna je po specijalnim sajamskim uslovima. Svi koji se za vreme sajma opredele za kupovinu nekog od Renault modela mogu d aračunaju na produženu petogodišnju garanciju, besplatan prvi servis i registraciju vozila.\nNovi kompaktni SUV SEAT Arona je klijentima ponuđen u tri akcijske verzije sa značajno sniženim cenama gde se ostvaruje ušteda i do 1.500 evra uz finansiranje preko Porsche Mobility i gde klijent na poklon dobija i kasko osiguranje vozila u prvoj godini. SEAT Ibiza u Style opremi (8” touch screen ekran, digitalni klima uređaj, kožni volan i menjač, komande na volanu, digitalnu klimu, bluetooth, aluminijumske felne) ponuđena je po do sada, najkonkurentnijoj ceni.\nPažnju privlači i SEAT Ateca koji je prošle godine poneo titulu Best Buy automobila u Evropi će klijentima, takođe je dostupan u tri akcijske ponude, a ističe se model u paketu opreme Xcellence sa TDI motorom od 2.000 cm3 i 190 KS, sa DSG automatskim menjačem i 4-drive pogonom.\nZa ljubitelje sportske vožnje tu je SEAT Leon Cupra sa 300 KS koji u toku sajamske manifestacije može da se kupi za 26.500 evra, koliko košta verzija sa manuelnim menjačem, dok doplata za automatski DSG iznosi 1.400 eura.\nIz ponude Suzukija treba obratiti pažnju na S-CROSS s malim, ali vrlo agilnim trocilindarskim benzinskim BOOSTERJET motorom, pogonom na prednje točkove i automatskim šestostepenim menjačem po ceni od 14.000 evra. Tu su i dve verzije Ignisa, obe s pogonom na prednje točkove, ručnim petostepenim menjačem i motorom od 1,2 litra, a početna cena ovog modela iznosi 9.590 evra.\nNova generacija modela Swift košta od 10.390 evra. Popularna Vitara izložena je u dve varijante – 1.6 Special Edition s pogonom na prednje točkove i petostepenim ručnim menjačem i 1.4 S s pogonom na sve točkove i šestostepenim automatskim menjačem. Cena Vitare startuje od 14.290 evra.\nZvezda na ovogodišnjem Toyotinom štandu je novi Land Cruiser, čija cena kreće od 47.500 evra, a izložbeni model u Premium paketu opreme košta 76.000 evra, dok novi Toyota Hilux pikap košta 24.900 evra bez pdv-a. Pažnju privlači Toyota C-HR sa benzinskim 1.2 turbomotorom po ceni od 19.990 evra, dok je početna cena za RAV4 sa benzinskim agregatom 23.990 evra. Toyota Yaris u paketu opreme Stella sa novim benzinskim 1.5 motorom košta 12.690 evra, a u cenu je uključena dodatna oprema u vrednosti od 800 evra.\nNajpopularniji Toyota model na našem tržištu i najprodavaniji automobil na svetu, Toyota Corolla sa benzinskim 1.6 motorom u paketu opreme Style u sajamskoj ponudi košta 15.990 evra. Auris Black Edition, po ceni od 15.990 evra, pored bogate standardne opreme (automatski klima uređaj, Toyota Touch 2, 7“, kamera za vožnju unazad, tempomat, 17“ aluminujumski naplaci) uključuje i metalik boju, sedišta u kombinaciji tkanine i Alcantare, zatamnjena zadnja stakla, kao i krov i spoljne retrovizore u crnoj boji.\n„Nikad bolje“ je slogan kampanje koji najbolje opisuje i u potpunosti opravdava ovogodišnju sajamsku akciju za vozila marke Volkswagen. Specijalna ponuda odnosi se na više od sedam različitih modela, sa odličnom opremom i najsavremenijim sistemima asistencije. Iz bogate ponude naročito se ističu dva modela Golf 1.6 TDI (90 KS) po specijalnoj ceni od 14.990 evra i uz besplatnu prvu registarciju uz Porsche Mobility finansiranje, kao i Passat Classic 1.4 TSI (125 KS) po izuzetnoj ceni od 18.990 evra koja uz Porsche Mobility finansiranje uključuje i poklon – set zimskih pneumatika sa aluminijumskim felnama. Akcija za model Passat Classic traje do 10. aprila.\nInače, Porsche finansijska grupacija Srbije, u čijem sastavu posluju Porsche Leasing, Porsche Mobility i Porsche Partner, pripremila je, u toku trajanja sajma automobila različite pakete pogodnosti za finansijski lizing i zakup vozila, u želji da vozila iz grupacije Porsche SCG (VW, Audi, SEAT i Porsche) učini dostupnim široj javnosti.\nTako, za ljubitelje najprodavanijih VW modela – Up!, Polo, Golf i Passat obezbeđena je podrška u iznosu od 1.000 evra na sajamsku cenu vozila sa uključenim setom zimskih točkova sa felnama i registracijom u prvoj godini zakupa. Klijentima čiji je izbor VW Tiguan ili najnoviji Volkswagen model T-Roc, Porsche Mobility je obezbedio podršku u iznosu 1.500 evra na sajamsku cenu vozila i kasko osiguranje u prvoj godini zakupa. Kupci VW Arteon dobijaju podršku u ceni od čak 2.000 evra i kasko osiguranje u prvoj godini zakupa.\nTagovi: bg car show, domaće, popusti, sajam automobila, saloni, top ponude\nmls 24.03.2018 - 10:39\nNikakvih specijalnih uslova ovde nema, sve ovo sto je napisano stoji cele godine na sajtovima auto kuca.


EK - Partizanu dobre vesti iz Španije, Zvezdi loše sa Apenina - Sportske.net\nEK - Partizanu dobre vesti iz Španije, Zvezdi loše sa Apenina\nValensija je ostavila Partizan u životu, dok je Andora pobedom nad Brešom zakomplikovala život Crvenoj zvezdi.\nFoto: eurocupbasketball.com/Turk Telekom\nTrinkijeri ljut, ovo su razlozi porazaTomić oštro: "Igrače niko neće dirnuti dok sam ja ovde!""Bruka, sramota, raspad..." (TVITOVI)EK - Težak poraz Zvezde, Monako vratio "brejk" i preuzeo prvo mesto!Najefikasniji dobio najviše kritika, navijači imaju predlog za Trinkijerija! (TVITOVI)\nPoslednje utakmice 7. kola u grupama u kojima nastupaju srpski predstavnici u Evrokupu ispraćene su sa velikom pažnjom u taboru Crvene zvezde i Partizana.\nŠampion Srbije upisao je tri poraza na poslednje četiri utakmice i tako zakomplikovao sebi život, a nakon večerašnjeg trijumfa Andore u Italiji Zvezdin položaj je dodatno zakomplikovan.\nAndora je kao gost savladala Brešu rezultatom 79:73 (16:19, 24:19, 22:9, 17:26) i tako stigla do četvrte pobede u Evrokupu.\nNa taj način Andora se izjednačila sa Zvezdom, a upravo će ova dva tima u sledećem kolu odmeriti snage. Pobednik će ostati u trci za prvo mesto na tabeli, dok poraženom najverovatnije ostaje da se zadovolji trećim ili četvrtim mestom u Grupi A.\nCrveno-beli su duel u Beogradu dobili sa šest poena razlike (85:79), što znači da bi u slučaju poraza trebalo barem da zadrže prednost u međusobnom skoru iako bi Andora u slučaju pobede nad Zvezdom imala trijumf više dva kola pre kraja.\nZa Partizan stižu mnogo bolje vesti sa zapada Evrope. Valensija je opravdala ulogu favorita i savladala Turk Telekom (101:83) što crno-bele ostavlja u trci za plasman u Top 16.\nNikako ne bi valjalo da Turk Telekom pre gostovanja u "Pioniru" ostvari još neku pobedu jer bi u tom slučaju Partizan imao minimalne šanse za plasman u dalji tok takmičenja.\nValensija je večeras prekinula pobedonosni niz kluba iz Ankare i ostavila ga na skoru 3-4 posle sedam kola, što će reći da Turk Telekom ima jednu pobedu više od Partizana sa kojim će se sastati u okviru 10. kola.\nPre toga Partizan igra protiv Valensije u Beogradu i Asvela u gostima, a Turk Telekom dočekuje francuskog predstavnika i italijanski Trento.


Luis Arbur iznela dosta sumornu sliku stanja ljudskih prava u svetu\nVisoki Komesar UN za ljudska prava, Luiz Arbur, izrazila je zabrinutost povodom izveštaja da se osumnjičeni teroristi drže u tajnim zatvorima i upozorila da u borbi protiv terorizma ne bi trebalo kršiti propise kojima se zabranjuje tortura.\nVisoki komesar UN za ljudska prava, Luiz Arbur, upozorla je da u ime rata protiv terorizma ne bi trebalo zaobilaziti pravne odredbe.\n«Ignorisanje prava, ili unošenje neprimerenih izuzetaka, što mnoge vlade pokušavaju, dovelo bi do postojanog narušavanja osnovnih prava i potkopalo legitimitet akcija samih vlada. Proteklih godina posebno zabrinjava rastuće protivljenje apsolutnoj zabrani torture koje se pojavilo u kontekstu antiterorističkih aktivnosti»\nU svom izlaganju pred Savetom UN za ljudska prava, Arbur je rekla da vlade moraju osumnjičenima da obezbede pravedno sudjenje i da ne smeju da ih deportuju u zemlje u kojima bi mogli da budu podvrgnuti torturi. Visoki komesar UN nije imenom pomenula nijednu zemlju, ali je njen izveštaj podnet u trenutku kada EU vodi istragu povodom medijskih izveštaja koji su se pojavili krajem prošle godine, da je američka Centralna obaveštajna agencija držala osumnijičene osobe u tajnim pritvornim centrima u evropskim i drugim zemljama kako bi izbegla zabranu torture u SAD. Luiz Arbur je naglasila da države imaju obavezu da štite osumnjičene od torture.\n«Bez obzira na navodnu efikasnost torture, ona oduzima legitimitet merama koje države preduzimaju do tačke kada države mogu da izgube moralni autoritet. Pored toga veoma zabrinjavaju i izveštaji o postojanju tajnih pritvornih centara gde se osumnjičene osobe drže bez kontakta sa spoljnim svetom. Takva praksa narušava vladavinu prava i ljudska prava i stvara okruženje koje pogoduje zlostavljanju.»\nAmerički ambasador u centru UN u Ženevi, Voren Tičenor, izjavio je da su SAD apsolutno predane eliminisanju torture i sprečavanju okrutnog, nehumanog i ponižavajućeg tretmana ili kažnjavanja. Luiz Arbur je pozvala zemlje članice UN da objave istinu o navodnim kršenjima ljudskih prava u okviru borbe protiv terorizma i da kazne odgovorne.


» „Youth riders“ stvaraju povoljniji ambijent za mlade u Srbiji i Bugarskoj\nU prisutvu dvadesetoro mladih iz Srbije i Bugarske, predstavnika lokalne samouprave, organizacija civilnog društva, učeničkih parlamenata u EU info kutku u Nišu održana je javna diskusiju u okviru projekta „Youth Riders“ / „Mladi jahači“. Projekat realizuje Društvo za razvoj dece i mladih – Otvoreni klub iz Niša u partnerstvu sa organizacijom Free Youth Center iz Vidina, kao vodećim partnerom i Udruženjem za lokalni razvoj Kamenica, a kofinansira Evropska unija preko Interreg-IPA Programa prekogranične saradnje Bugarska-Srbija.\nOpšti cilj projekta je izgradnja kapaciteta i saradnja u oblasti mladih i omladinske politike, koji treba da doprinesu integraciji i društvenoekonomskom razvoju bugarsko-srpskog pograničnog regiona.\n,,Projekat ima nekoliko ciljeva – formiranje prekogranične mreže omladinskih lidera, edukacija po desetoro omladinaca iz Srbije i Bugarske u vezi sa omladinskim politikama, a sve to sa željom da napravimo sredinu u kojoj će mladi ostvariti dobru praksu u svim jedinicama lokalne samouprave obuhvaćenih prekograničnim programom Srbija-Bugarska’’, istakla je koordinatorka projekta za Bugarsku Sabrina Kalačova.\nYouth Riders je kampanja podizanja svesti koju realizuje grupa mladih aktivista iz Srbije i Bugarske. U prethodnom periodu realizovana je serija od pet jednodnevnih javnih diskusija u bugarskom pograničnom regionu i to u Vidinu, Montani, Vraci, Perniku i Ćustendilu, dok je u srpskom pograničnom regionu planirano održavanje javnih diskusija, osim u Nišu i u Boru, Zaječaru, Pirotu i Vranju.


"Nastavnici i pasivni direktori odgovorni za ekskurziju učenika u Španiju"\n25.07.2018 | Slajder\nMinistar prosvete Mladen Šarčević kaže za RTS da su se ekskurzije učenika poput one u Španiju organizovale godinama i da to nije normalno. Direktor Devete beogradske gimnazije neće biti ni ovaj što je bio do sada, ni novoizabrani, a biće smenjen i pomoćnik direktora, poručuje Šarčević.\nMladen Šarčević rekao je gostujući u Dnevniku RTS-a da se direktor Devete beogradske gimnazije pravio da ništa ne zna o ekskurziji u Španiji.\nGostovanje Mladena Šarčevića u Dnevniku RTS-a\n"Onog dana kada smo obavešteni šta se desilo, pozvali smo ljude iz škole i javila se pomoćnica direktora, a sada nema ni nje. Direktor se pravio da ništa ne zna, a ispostavilo se da je mnogo više. Imamo i situaciju da se novoizabrani direktor sa suprugom uputio na putovanje", kaže ministar Šarčević.\nNapominje da pored ekskurzija i rekreativnih nastava postoje i drugi vidovi putovanja učenika koji moraju da prođu savet roditelja.\n"Problem je bila bezbednost dece, ne zna se kakvim su autobusima išli, da li je bilo lekara...", napominje ministar.\nKaže da su se ovakvi vidovi putovanja organizovali godinama i da to svakako nije normalno.\n"Za putovanje dece u Španiju odgovorni su nastavnici i pasivni direktori koji će morati da odgovaraju za to. Direktor Devete beogradske gimnazije neće biti ni ovaj što je bio do sada, ni novoizabrani, a biće smenjen i pomoćnik direktora", poručuje Šarčević.\nMinistar kaže da u 99 odsto slučajeva putovanje učenika ne može da se organizuje bez znanja direktora.\n"Nama su psiholozi potrebni kao glavni resursi i ovo je pitanje organizacije sistema. Viška u školama normalno da ima i to su uglavnom radnici koji mogu da rade u drugim sektorima", napominje ministar.\nKaže da su do 1. septembra škole obavezne da naprave kalkulacije.\n"Ovde je neravnomerno napravljen pravilnik koji je i napravio pometnju. Imamo preko 12 odsto radnih viškova stečenim manipulacijama", kaže ministar.\nDodaje da je završena obnova 99 škola i da se radi u još 26.\n"Postoji još desetine objekata koji se rade od sredstava lokalnih samouprava i drugih donacija i radovi idu odlično", zaključuje Šarčević.\nŠarčević: Od sada ukor i na ekskurzijama


Podizanje nivoa bezbednosti učenika u Novom Sadu | Edukacija\nPodizanje nivoa bezbednosti učenika u Novom Sadu\nTrening za mlade trenere u omladinskom sektoru 31/07\nPoslednji dan male mature – Kombinovani test 2020 19/06\n“Najbolji edukatori Srbije” za 2015. godinu 21/12\nGrad Novi Sad planira da do kraja godine uvede identifikacione kartice za sve učenike osnovnih i srednjih škola kako bi se povećala bezbednost dece.\nKontrolisanjem ulaska svakog pojedinca u školska dvorišta i škole može se podići nivo bezbednosti učenika, a to je upravo jedan od narednih koraka Koordinacionog tela za borbu protiv nasilja u osnovnim i srednjim školama Novog Sada.\nNasilje u školama najčešće se događa u školskim dvorištima, a uvođenjem kartica identifikacije moglo bi se sprečiti da u školsko dvorište uđe neko ko bi ugrozio bezbednost učenika. Nakon rebalansa budžeta grada, novac za identifikacione kartice đaka bio bi izvojen.\nSrednja škola “Mileva Marić Ajnštajn” uvodi metal detektor na ulazna vrata škole, a ovaj sistem pregleda đačkih torbi mogao bi da se uvede i u druge škole koje se smatraju problematičnim. Planira se uvođenje video nadzora u svim školama koje to još uvek nemaju – unutar i van zgrade.\nKako bi se povećao nivo bezbednosti dece, pojačane aktivnosti imaće i policija, koja će biti u obavezi da još češće obilazi škole i kvartove oko njih. Do sada je u okolini škola pronađena vellika količina narkotika, predmeta za napad ali i nekoliko lica sa poternica.\nPored fizičkog nasilja, Koordinaciono telo obratiće veću pažnju i na sajber nasilje.\n“U tom smislu ćemo pojačati i rad onih kolega koji su već opredeljeni kao školski policajci, da će njihovim izmeštanjem, znači ne u okviru same zgrade kako je bilo ranije, nego će ići u širi krug, oko kvartova škole gde će tu represivno i preventivnog dejstvovati kada imaju priliku i ovlašćenja da to rade”, rekao je Nenad Erdeljan, rukovodilac Grupe za suzbijanje maloletničke delinkvencije u Odeljenju kriminalističke policije Policijske uprave Novi Sad.\nPrema podacima izveštaja Koordinacionog tela, u ovoj godini bezbednost učenika je bila na višem nivou u odnosu na prethodnu – bilo je manje prekršajnih i krivičnih dela.\nSvetski dan humanitaraca\nOnline sajam "Virtualni dani karijera i znanja"\nSombor: Svečano otvaranje književnog festivala\nTAGS: bezbednost učenika u Novom Saduidentifikacione karticekamereKoordinaciono telo za borbu protiv nasilja u osnovnim i srednjim školamaosnovne i srednje školepolicijaškolsko dvorište


Predsednica Osmani sastala se sa premijerom Kuvajta Sheikhom Sabahom Al-Khaledom Al-Hamadom Al-Sabahom - Novosti i Događanja - Predsednica Republike Kosovo - DR VJOSA OSMANI - SADRIU\nPredsednica Osmani sastala se sa premijerom Kuvajta Sheikhom Sabahom Al-Khaledom Al-Hamadom Al-Sabahom\nPredsednica Republike Kosovo Vjosa Osmani se tokom boravka u Njujorku sastala sa premijerom Kuvajta Sheikhom Sabahom Al-Khaledom Al-Hamadom Al-Sabahom, kojem se zahvalila na doprinosu njegove države Kosovu.\nOdnosi između dve države ocenjeni su kao dobri, a predsednica Osmani je zatražila od premijera Kuvajta podršku da ova zemlja nastavi da podržava Kosovo u daljem jačanju međunarodnog subjektiviteta.\nU tom kontekstu predsednica Osmani je zatražila podršku premijera Al-Hamada Al-Sabaha u naporima Kosova za učlanjenje u međunarodne organizacije, kao i da vrši pozitivan uticaj na zemlje Islamske organizacije koje nisu priznale nezavisnost Kosova, da to urade, budući da je nezavisnost Kosova nepovratna realnost i služi stabilnosti i miru u regionu.\nDalje je predsednica Osmani izrazila spremnost na produbljenje odnosa sa Kuvajtom. U tom kontekstu, ona je pomenula prisustvo vojnika KBS-a u mirovnoj misiji u Kuvajtu, koji se nalaze u ovoj državi u okviru zajedničkog angažovanja sa američkim vojnicima iz Garde Ajove.\nPredsednica Osmani i premijer Al-Hamad Al-Sabah složili su se da finalizuju potpisivanje nekoliko sporazuma, obuhvatajući i sporazum o „Statusu članova Kosovskih bezbednosnih snaga tokom njihove privremene stanice u državi Kuvajt“. Predsednica je istakla da Kosovo teži finalizaciji još jednog sporazuma o međusobnoj zaštiti i promovisanju stranih investicija.\nA što se tiče aktuelnosti na Kosovu, predsednica Osmani je istakla da kosovska strana teži nastavku dijaloga sa Srbijom.\n„Dijalog sa Srbijom mora da se završi međusobnim priznanjem“, rekla je predsednica Osmani.\nPremijer Al-Hamad Al-Sabah čestitao je Kosovu na dostignućima i izrazio je spremnost na dalju saradnju između dve zemlje, kao i na realizovanje bitnih projekata koji će služiti kosovskom narodu.\nObe stranke su se složile da dalje produbljuju diplomatske odnose, a pozdravile su i ideju o otvaranju ambasade Kosova u Kuvajtu i Kuvajta na Kosovu.


Odgođena hitna sjednica Skupštine KS, nova većina najavila usvajanje budžeta u januaru | BHRF Press\nNaslovnica Vijesti iz domovine Odgođena hitna sjednica Skupštine KS, nova većina najavila usvajanje budžeta u januaru\nOdgođena hitna sjednica Skupštine KS, nova većina najavila usvajanje budžeta u januaru\n“Smatram da ukoliko nemamo ovlaštenih predlagača nismo u mogućnosti da raspravljamo o ovim aktima. To je sada stvar ministara i Vlade zašto se nisu došli na veoma važne tačke za život građana. Nemamo usvojen budžet, rebalans, nemamo odluku o privremenom finansiranju Zavoda zdravstvenog osiguranja. Možda da se to nastavi na sjednici 8. januara, da usvojimo te akte, iako sam smatrao da da smo sve to do nove godine trebali uraditi”, rekao je prethodno Čampara.\nPrethodni članakPomozi.ba svakodnevno pripremi i isporuči 7.000 obroka: Potrebni su nam volonteri\nNaredni članakKenan se nakon 20 godina vratio iz SAD-a: Meni treba Drina


Petkov: Severna Makedonija u EU za najmanje 10 godina\nTanjug 24. aprila 2022. 16:34\nSOFIJA – Premijer Bugarske Kiril Petkov Severnu Makedoniju vidi u Evropskoj uniji za najmanje 10 godina, kada će, kaže, EU garantovati i prava Bugara u ovoj državi.\nPetkov je za BTV rekao da, ako te garancije budu stavljene u evropski sporazum za Severnu Makedoniju, Bugarska više neće sama braniti ta prava, nego će ih garantovati sporazum sa Evropskom unijom, prenosi MIA.\nOn je ocenio da je ukidanje veta Severnoj Makedoniji na početak pregovora sa EU, odnosno da li ga ukinuti ili ne – pogrešan nacin razmišljanja.\nPrema mišljenju Petkova, Severna Makedonija će biti u EU najranije za 10 godina, jer, kako je ocenio, „ima mnogo poglavlja na njenom putu ka Evropi“. Istakao je da Bugarska samo mora da postavi svoje uslove, navodeći kao primer Ustav pre prvog poglavlja.\n„Ali, u ova posebna poglavlja možemo staviti sve uslove koji su nam potrebni. I tako nećemo rešiti problem koji trenutno postoji za nedelju ili dve, a imaćemo 10 godina da radimo zajedno da Severna Makedonija zaista bude evropska država i da sva prava Bugara koji tamo žive budu potpuno zaštićena. Dakle, pristup treba da bude pametniji“, smatra Petkov.\nDodao je da ima mnogo onih koji pokušavaju da poljuljaju dobre odnose između Bugarske i Severne Makedonije, ali da bugarska vlada neće podleći takvim provokacijama, kojih, kako kaže, ima sa obe strane.\n„Imamo jedan zajednički cilj – da Severna Makedonija bude evropska zemlja, dobar sused. Zajedno možemo da ostvarimo ekonomski rast i sve ove nacionalističke povike i provokacije treba samo da ignorišemo kako bismo išli napred“, istakao je Petkov.\nBugarska od novembra 2020. godine blokira pocetak pristupnih pregovora Severne Makedonije sa EU, zahtevajući da prvo budu rešena sporna istorijska i jezička pitanja između dve zemlje. Sofija, naime, traži da Severna Makedonija prizna bugarske korene makedonske nacije i jezika i tvrdi da je jezik kojim govore stanovnici Severne Makedonije samo dijalekt bugarskog jezika, koji je u vreme bivše Jugoslavije pretrpeo izvesne promene.


MALI: Ostavka samo u slučaju prevremenih izbora\nGradonačelnik Beograda Siniša Mali rekao je danas da će ostavku najverovatnije podneti pre isteka mandata, uz opasku da je njegova jučerašnja izjava na tu temu u pojedinim medijima pogrešno interpretirana.\nGradonačelnik prestonice Siniša Mali\nTo što je juče rekao, objašnio je, značilo je da će najverovatnije ostavku podneti pre isteka mandata.\n- Onda me je jedna novinarka pitala šta ako gradski izbori budu u redovnom roku. Rekao sam da onda nema potrebe za ostavkom ranije, ali da izbori nisu odluka koju ja donosim - rekao je Mali.\nNa pitanje da li je njegova ostavka formalni uvod u prevremene izbore i da li je to jedini način da budu raspišani pre roka, gradonačelnik je odgovorio:\n- Ne znam koji je drugi način - rekao je Mali.\nSiniša Mali za "Blic" o svom TREĆEM ULASKU u Vladu Srbije\nŽESTOK SUKOB GRADONAČELNIKA Đilas: Vraćam se u politiku; Mali: Plen mu je puna kasa\nINTERVJU Siniša Mali: Ako Vučić predloži da ja budem gradonačelnik, tako će i biti\n"Blic" saznaje: Šutanovac PODNOSI OSTAVKU


RTS :: Islamisti nisu osumnjičeni za eksploziv\nSvet Islamisti nisu osumnjičeni za eksploziv\nsreda, 17. dec 2008, 10:52 -> 11:21\nIslamisti nisu osumnjičeni za eksploziv\nMinistar odbrane Francuske Erve Moren izjavio je da islamisti nisu glavni osumnjičeni za postavljanje eksploziva u pariskoj robnoj kući na bulevaru Osman.\n"Jasno je da rečnik i dijalektika, nisu karakteristični za islamističke terorističke organizacije", rekao je Moren radiju RTL povodom pisma koje je agenciji AFP juče poslala dosad nepoznata organizacija "Revolucionarni front Avganistana", u kome je precizirano gde se nalazi eksploziv.\nTa do sada nepoznata grupa tražila je u pismu povlačenje francuskih trupa iz Avganistana do kraja februara preteći terorističkim napadima na "kapitalističke robne kuće".\nMinistarka unutrašnjih poslova Mišel Alio-Mari odlučila je da pojača mere bezbednosti u velikim gradovima, na aerodromima, u železničkom saobraćaju, robnim kućama i na mestima masovnog okupljanja.\nMinistarka je, međutim, izjavila da teroristička pretnja nije "ni veća ni manja" nego što je bila pre otkrivanja eksploziva u pariskoj robnoj kući.\nStručnjaci za terorizam smatraju da je poruka poslata AFP-u neuobičajena za islamiste, koji ne koriste pisma kao način komunikacije, već internet i video kasete i koji nemaju ideološki stav o kapitalizmu.\n"To što se u nazivu grupe nalazi reč 'revolucionarni' i što su robne kuće opisane kao 'kapitalističke', što nema pozivanja na islam i džihad, navodi na zaključak da teza o islamistima nije prioritetna", objasnila je ministarka Moren, dodajući da ni ta mogućnost nije isključena.\nPolicija je juče pronašla pet komada dinamita koji nisu bili povezani sa detonatorom u toaletu robne kuće "Prentan" (Le Printemps) u centru Pariza, prema instrukcijama navedenim u pismu koje je stiglo u redakciju agencije AFPove organizacije. Zgrada robne kuće je odmah evakuisana, a eksplozivne naprave uspešno demontirane.\nMinistar odbrane Erve Moren istakao je da teroristička pretnja nije ograničena na Francusku i velike zapadne sile.


Sve ćemo objaviti: Kako su se sumnjivi Konakovićevi podobnici uhljebljavali po javnim preduzećima? | DEPO Portal\nSve ćemo objaviti: Kako su se sumnjivi Konakovićevi podobnici uhljebljavali po javnim preduzećima?\nPodatke o navedenom „blitzkriegu“ izvršenom na javni sektor od strane uhljeba Naroda i Pravde objavit ćemo integralno dok sakupimo sve podatke, kojih je mnogo\nDok su u javnosti glasno govorili kako će zapošljavati sposobne a ne podobne, i dok su to reklamirali po društvenim mrežama parama građana Kantona Sarajevo, „Narod i Pravda“ je sve vrijeme popunjavao javna preduzeća, javne ustanove i organe javne uprave svojim članovima, funkcionerima i političkim aktivistima - navodi se u saopćenju KO SDA Sarajevo.\nPodatke o navedenom „blitzkriegu“ izvršenom na javni sektor od strane uhljeba Naroda i Pravde objavit ćemo integralno dok sakupimo sve podatke, kojih je mnogo.\nMeđutim, kao eklatantan primjer toga svakako jeste nezakonito uhljebljavanje po osnovu ugovora o djelu, bez konkursa i bilo kakve saglasnosti Vlade, stranačkog funkcionera i vijećnika Naroda i Pravde sa Ilidže Tarika Stambolića, i to ni manje ni više nego u KJP „Poljoprivredno dobro Butmir“ na neto platu od 1750 KM. Obezbjeđena je samo lična saglasnost ministra privrede - njegovog stranačkog kolege Harisa Bašića.\nMožda bi se to zapošljavanje nekako moglo i opravdati, uprkos činjenici da je on politički aktivista i funkcioner Naroda i Pravde da je kojim slučajem Stambolić naprimjer inženjer poljoprivrede ili `pak nekih drugih srodnih nauka, međutim on po struci to nije, šta više, on je profesionalni pjevač sa diplomom privatnog pravnog fakulteta u Travniku.\nPitamo se, kakvu poruku „Narod i Pravda“, ali i sistem koji je to dozvolio, šalje desetinama mladih inženjera, magistara i doktora poljoprivrednih nauka koji su na birou ili rade poslove izvan svoje struke?\nNema tu puno naroda, pravde nema evidentno, ni za koga osim za Konakovićeve podobnike sa sumnjivim znanjima i zvanjima - navodi se u saopćenju KO SDA Sarajevo.\n#ko sda sarajevo #narod i pravda #podobnici #uhljebljavanje #javna preduzeća


Dan pešačenja u subotu 14. septembra - JUGPRESS\nDan pešačenja u subotu 14. septembra\nU subotu 14. septembra u Nišu će se održati planinarska akcija ,,Dan pešačenja 2019”. Ova akcija se već pet godina održava u našoj zemlji i organizuju je , između ostalih, i Planinarsko društvo “Jelašnička klisura” i Istraživačka stanica Jelešanica.\nUčesnici akcije pešačiće od Niške Banje do Koritnjaka. Staza kojom se pešači vodi kroz šumu, to su serpentine koje su već svima poznate, koje vode do Koritnjaka odakle poleću paraglajederi, objašnjava Ljubisav Stojanović iz PD “Jelašmička klisura”.\nI ove godine je najviše najmlađih učesnika, učenika osnovnih i srednjih škola. Uključeni su učenici osnovnih škola “Dositej Obradović”, “Ivo Andrić”, “Branko Miljković”, “Bubanjski Heroji” i Gimnazija “Svetozar Marković”,a očekujemo i decu kao i nastavnike ii z drugih škola.\n“Poželjno je da što više dece uključimo u ovu akciju jer je samo 20 posto niške dece upoznalo Jelašničku i Sićevačku klisuru ili deo Suve planine. Staza nije teška i svako može da je prepešači. Peščenje je dobro za rekareaciju dece, razvijaju psihofizičke sposobnosti učenika, druže se vršnjacima iz ostalih škola, pa cela akcija postaje zanimljivija, a uz to maldi popravljaju i svoju fizičku kondiciju.Za mlada ljude je važno da borave u prirodi jer veći deo dana provode sedeći pored kompjutera is a mobilnim telefonima. Deca se danas malo kreću i ovo je prilika d aim pokažemo kako lepo mogu da se provedu i u prirodi”, ističe Stojanović.\nOn dodaje da će učesnici akcije posebno biti oduševaljeni pogledom koji se pruža sa Korinjaka.\n“Svi će moći sa tog mesta da vide kako izgleda Niška kotlina, Niška Banja, vidi se i aerodrome, Sićevačka klisura, Svrljiške Palanine, a nekada se vidi kada je vidljivost dobra i deo Kopaonika”, ističe Stojanović.\nAkcija počinje od 9,30 sati kada se kreće u šetnju koja će trajati sat i po, a završava u 14 sati a tokom pešačenja deca će se upoznavati sa lekovitim biljkama koje ovde imaju svoja staništa.\nJedan od organizatora ove manifestacije je Planinarsko savez Srbije.\n“Planinarski savez Srbije po šesti put organizuje ovu manifestaciju i želja je da ova akcija zaživi, a veliku podršku smo dobili i od nekoliko ministarstva”, kaže Vladislav Cenić ispred Planinarskog saveza Srbije. On dodaje da je akcenat stavljen na veliku izlaznost, na uključivanje školske dece, a prema njegovim rečima za pešačenje su određene četiri staze.\n“Cilj nam je da građane izvedimo u prirodu i ovo je prava šansa za to”, kaže Cenić.


Istraživanje Štade: Evropljani sve više strahuju od bolesti\nBeta 8. oktobra 2021. 12:55\nMedju Evropljanima je, tokom poslednjih godinu dana, u stalnom porastu strah od bolesti, pokazuje istraživanje nemačke farmacetske kompanija Štada, sprovedeno u 15 evropskih zemalja medju kojima je i Srbija.\nU istraživanju „Kako je pandemija promenila stavove Evropljana po pitanju zdravlja?“ učestvovalo je više od 30.000 ispitanika.\n„Od početka pandemije, čak i najmanje kijanje ili prigušeni kašalj izazivaju uznemirene poglede ljudi oko nas. I obična prehlada postala je osetljiva tema, a 45 odsto Evropljana veruje da će se brižni pogledi i povezana stigma da je osoba možda inficirana koronavirusom zadržati i posle pandemije“, navodi se u saopštenju Štade.\nZa oprobane domaće lekova kao što su čaj, pileća čorba, termofor i topao krevet, prvo se odlučuje 38 odsto Evropljana, a u tome prednjače Nemci i Austrijanci. Ipak, 34 odsto Evropljana koriste i dodatke ishrani kao što su vitamini, minerali i probiotici za jačanje imunološkog sistema u borbi protiv infekcije.\nGradjani Srbije vidno podižu prosek u korišćenju dodataka ishrani jer se njih 59 odsto u velikoj meri oslanja na suplemente, a slede Poljaci (52 odsto) i Česi (50 odsto).\nDa bi ublažili nekoliko mogućih simptoma odjednom, 16 odsto Evropljana poseže za kombinovanim proizvodima koji su takodje veoma popularni medju Rusima (33 odsto), ali i malo prihvaćeni od Holandjana (svega pet odsto).\nNa savete farmaceuta o tome koje preparate bi trebalo koristiti u potpunosti se oslanja samo jedan od pet anketiranih Evropljana, rezultati su trećeg medjunarodnog Štadinog zdravstvenog izveštaja za 2021. godinu.


EU pažljivo prati razvoj situacije u Crnoj Gori\nIzvor: NoviMagazin.rs, 14.Maj.2020, 21:17\nEvropska unija pažljivo prati razvoj situacije u Crnoj Gori i poziva sve strane da pokažu umerenost i da poštuju vladavinu prava, rečeno je iz Evropske komisije televiziji N1.\nPortparolka Evropske komisije Ana Pisonero rekla je da "EU podstiče crnogorske vlasti da pronađu pravi balans između podržavanja slobode okupljanja i izražavanja i proporcionalog delovanja".\n"EU podseća da je >> Pročitaj celu vest na sajtu NoviMagazin.rs << to njena osnovna vrednost i ključni element procesa pridruživanja Crne Gore Uniji, u ovako izazovnom periodu za sve nas", navela je Pisonero.\nDodala je da bi "sve eventualne povrede zakona trebalo da rešavaju nadležne vlasti, u skladu s nacionalnim zakonodavstvom i relevantnim međunarodnim standardima".\nU nekoliko crnogorskih gradova sinoć je došlo do sukoba policije i demonstranata koji zahtevaju oslobađanje episkopa Joanikija i sedam sveštenika SPC. Oni su uhapšeni zbog organizovanja litije u Nikšiću u utorak s više hiljada građana, uprkos zabrani okupljanja.\nPrema navodima crnogorske policije, u sukobima je povređeno 26 policajaca, a više od 50 osoba je uhapšeno.\nRadio Slobodna Evropa: EU prati događanja u Crnoj Gori, poziva na suzdržanost\nSrbijaDanas.com: SRAMNO SAOPŠTENJE EU POVODOM HAOSA U CRNOJ GORI: Milova policija bije narod, Zapad poziva na UZDRŽANOST\nKurir: CRNA GORA DOBILA PACKE EU: Pokazati uzdržanost, Brisel pomno prati dešavanja\nNezavisne Novine: EU: Pažljivo pratimo dešavanja u Crnoj Gori


Upotreba plastičnih kesa smanjena za 60 odsto\nMondo\t08.08.2018 10:53\nOd kada je počela naplata plastičnih kesa u prodavnicama u Srbiji njihova upotreba je opala za 60 odsto, saopštilo je danas Ministarstvo za zaštitu životne sredine\nTo je saopšteno posle sastanka ministra Gorana Trivana sa predstavnicima asocijacije domaćih trgovačkih maloprodajnih lanaca - DTL koja obuhvata preduzeća sa više od 570 prodavnica u Srbiji.\nTrivan je rekao da u Srbiji svaki stanovnik prosečno troši 300 kesa godišnje i da veruje da će do kraja godine taj broj biti prepolovljen.\nMinistar je dodao da je država spremna da se rukovodi evropskim direktivama čiji je cilj da se potrošnja kesa u Evropi do 2025. godine smanji za devet puta.\nOn je ukazao i da će ako bude bilo potrebe država primeniti i zabranu upotrebe plastičnih kesa.\nNaplata kesa u marketima grupisanih u DTL počela je sredinom prošlog meseca.\n"Cilj nam je da se upotreba smanji ispod 40 odsto u odnosu na prošlogodišnju, a za samo 15 dana naplate upotreba kesa smanjena za 50-60 odsto'', kazao je direktor DTL Obrad Popović.\nMinistarstvo: Jezik se utvrđuje na osnovu izjašnjavanja, a ne pripadnostiNaoblačenje kratkotrajno, predstoji nam topla jesenDrama u vrtiću u Rači: Devojčica (2) se otrovala asepsolomSrpski Novi Zmaj: Novi Sad i Beograd dobijaju centre veštačke inteligencijeBlokada Rektorata: U toku razgovor rektorke i studenataRHMZ izdao novo hitno upozorenje! Večeras nam stiže veliko zahlađenjeSrbiji nedostaje 90.000 zanatlija, većina mladih otišla u inostranstvoPosle smrti beba i porodilja: Inspektori 'češljaju' porodilištaU Srbiji postoje deponije stare više od 50 godinaKad dete stupi u brak, kazna za roditelje, a opomena za društvo1.000 nestručnih nastavnika učilo je 27.000 naših đakaPosle srednjih škola, dualno obrazovanje i na fakultetimaPROFESIONALNI UPRAVNICI:"Otimanje para" ili NEMOGUĆA MISIJA među komšijamaPre podne sunčano, a onda OBRT - grad, olujni vetar i pljuskovi!Droga u školama: Dileri su 'tihe ubice', Država im objavila 'rat'Protest u Beogradu: Poziv na bojkot izbora, vrata RTS-a ofarbana u pinkNevreme protutnjalo SrbijomProtest "1 od 5 miliona" u BeograduPoslodavci ne poštuju uvek prava majkiVlada usvojila zakon: Starim studentima još dve godine


BROJ TURISTA SVE VEĆI: Šta nedostaje Beogradu kako bi bio u rangu sa drugim evropskim metropolama? | Turizam | Novosti.rs\nBROJ TURISTA SVE VEĆI: Šta nedostaje Beogradu kako bi bio u rangu sa drugim evropskim metropolama?\nTanjug | 06. decembar 2018. 23:20 | Komentara: 11\nPrema podacima Republičkog zavoda za statistiku, tokom 2015. godine srpska prestonica zabeležila je oko 800 hiljada poseta stranih turista, dok je već 2017. taj broj iznosio 860 hiljada\nTržište beogradskih hotela obuhvata više od 120 kategorisanih objekata sa oko 7.650 soba, dok glavni gradovi slične veličine, kao što su Sofija, Bukurešt, Budimpešta, Prag i Varšava, raspolažu smeštajnim kapacitetima od nekoliko desetina hiljada hotelskih soba.\nZato, optimalan broj soba u hotelima u Beogradu trebao bi da bude između deset i 12 hiljada, procenjuje revizorska kuća Kreston MDM.\nBroj turista koji posećuju Beograd iz godine u godinu je sve veći, naročito kad je reč o stranim državljanima.\n"Ako se na tu cifru dodaju posete domaćih turista, čiji broj je već godinama stabilan i kreće se u rasponu od 150.000 do 200.000, dolazi se do podatka da je 2018. godine Beograd posetilo oko milion turista, koji su ostvarili 2.190.000 noćenja", pokazuje procena.\nImajući u vidu očekivanja da će se ovaj trend rasta nastaviti, kažu, postavlja se pitanje kakvim smeštajnim kapacitetima raspolaže glavni grad Srbije.\nPročitajte još - MLADI TURISTI U SRBIJI: Da možemo, živeli bismo baš Beogradu\nPrema podacima kojima raspolaže ova revizorska kuća, najveći broj hotela u Beogradu čine oni sa 3 i 4 zvezdice, dok je broj hotela sa 1, 2 i 5 zvezdica znatno manji.\nNa osnovu zvanične kategorizacije, navode, sa 5 zvezdica rangirano je svega pet hotela i oni raspolažu sa ukupno 881 sobom.\n"U segmentu hotela sa 4 zvezdice konkurencija je mnogo veća, budući da u Beogradu trenutno postoji više od 70 hotela ove kategorije".\nHoteli sa 4 zvezdice raspolažu sa približno 4.350 soba, što čini oko 57 odsto ukupnog broja soba na beogradskom hotelskom tržištu.\nKada je reč o hotelima sa 3 zvezdice, u Beogradu ih ima više od 40, a njihov kapacitet je približno 1.950 soba.\nKada je reč o lokacijama u Beogradu gde se hoteli nalaze, ponuda je prilično široka, ali centar grada se sasvim očekivano pokazao kao najatraktivniji.\n"Od ukupnog broja hotela u Beogradu, 69 se nalazi u centralnom delu grada, 45 je locirano u široj gradskoj zoni, dok se 13 nalazi u prigradskoj zoni". U Beogradu su trenutno u izgradnji tri hotela sa 4 zvezdice i jedan sa pet zvezdica, koji bi trebalo da počnu sa radom u naredne dve godine.\nUkazuju da treba imati u vidu da Beograd trenutno nije u mogućnosti da organizuje velike događaje, da Centar "Sava" još nije rekonstruisan, te da ni kapaciteti postojećih hotela sa 4 zvezdice nisu popunjeni.\nU tom smislu, zaključuju, da je tržište hotela sa 4 zvezdice u srpskoj prestonici prezasićeno, naročito kada se uzmu u obzir procene da bi u ukupnoj strukturi trebalo da bude do 35 odsto hotela sa 4 zvezdice, dok ih u Beogradu već sada ima više od 55 odsto.\n"S druge strane, Beograd ne raspolaže dovoljnim brojem kvalitetnih hotela sa 3, 2 i 1 zvezdicom, koji su veoma bitni za turističke grupe".\nU prilog tome, kažu, govori i činjenica da se ponuda privatnog smeštaja znatno povećala u poslednjih nekoliko godina i da u glavnom gradu postoji sve više kategorizovanih hostela i apartmana, kako bi nadomestili ovu vrstu objekata.


RTCG - Radio Televizija Crne Gore - Nacionalni javni servis :: Hronika :: Lokalizovan požar na Višnjici\n06. 09. 2020. 17:23 >> 17:30 0\nPožar na Višnjici, koji je bio aktivan od ranih jutarnjih sati, konačno je stavljen pod kontrolu, kazao je za RTV Cetinje komandir Službe zaštite i spašavanja Peđa Moštrokol.\nU gašenju požara koji je zahvatio šumu i nisko rastinje, pomogli su i pripadnici Direktorata za vanredne situacije, uputivši tri aviona. Prema riječima Moštrokola, požar je zahvatio veliku površinu, ali je brzom intervencijom lokalizovan u rekordnom roku.\n"Želim da se zahvalim Direktoratu za vanredne situacije, jer su nam odmah izašli u susret. Iako je požar stavljen pod kontrolu, naša ekipa će ostati na terenu, zbog bojazni od ponovnog aktiviranja. S obzirom na to, da sumnjamo da je požar podmetnut, slučaj smo prijavili policiji", kazao je Moštrokol.\nMoštrokol je ranije danas kazao da je požar koji je od jutros buktio na Višnjici podmetnu.\n"Gori šuma i nisko rastinje", kazao je ranie danas komandir Službe zaštite i spašavanja Cetinje Peđa Moštrokol za Cetinjski list.\nPrema njegovim riječima, pomoć cetinjskim vatrogascima uskoro će stići i od Direktorata za vanredne situacije.\n“Na Višnjici smo jutros imali dva požara u razmaku od jednog kilometara, jedan je lokalizovan, a drugi požar je još uvijek aktivan. Ulažemo maksimalan napor, ali potrebna nam je i pomoć Direktorata za vanredne situacije, uskoro očekujemo njihove avione za gašenje. Požar je podmetnut, utvrdili smo da je aktiviran sa asfaltnog puta koji vodi prema Utrgu. Objekti nisu ugroženi od požara, mada jutros smo brzom intervencijom uspjeli da spasimo jedan objekat”, kazao je Moštrokol.


U Beogradu, na adresi Auto-put za Novi Sad 98 u Zemunu otvoren je najveći prodajni salon Kia Motorsa u Srbiji. Na zemljištu površine skoro 1,7 hektara izgrađena je prva faza kompleksa koja obuhvata prodajni salon i kancelarijski prostor na površini od skoro 2.000 kvadratnih metara. Objekat je dizajnerski i funkcionalno izgrađen po najsavremenijim standardima Kia Motors Corporation, u dizajnerskom standardu pod nazivom "Red Cube" (prev. crvena kocka). Moderno koncipiran u skladu sa zahtevima i potrebama klijenata, novi objekat predstavlja prvi objekat ovog standarda koji je izgrađen u Adria regiji, po čemu će Beograd prednjačiti u odnosu na druge glavne gradove regiona.\nKupci danas žele automobile koji im pružaju najviše, odgovaraju ličnom stilu i u kojima se osećaju odlično, a upravo Kia poseduje sve kvalitete kako bi odgovarala raznolikim potrebama i željama. U jedinstvenom enterijeru novootvorenog salona klijenti imaju priliku da upoznaju celu paletu novih Kia vozila, isprobaju ih na test vožnji i osete vrhunsku uslugu u prestižnom beogradskom prodajnom salonu koji je u potpunosti izgrađen po najnovijim korporativnim standardima. Osim ponude novih modela vozila, Kia centar Beograd nudi i bogatu ponudu proverenih polovnih vozila sa garancijom po primamljivim cenama i uz atraktivne modele finansiranja. Ovom segmentu poslovanja posvećena je posebna pažnja imajući u vidu potražnju za ovim vozilima, ali i široku ponudu od preko 150 vozila koja se trenutno nalaze na placu.\nU novi objekat do sada je investirano preko 6 miliona evra što dokazuje Kijinu spremnost da ostane u Srbiji i nastavi uspešno rast i razvoj svog poslovanja. Do kraja ove godine očekuje nas i dovršetak „Faze 2“ u izgradnji ovog kompleksa. Reč je o navećem i najmodernijem servisnom centru za KIA vozila, na 2300 kvadratnih metara i kapaciteta 20 dizalica čime će se ubrzati usluga pružanja servisa i pružiti dodatni komfor postojećim vlasnicima KIA vozila dok traje servis njihovog vozila. Oko prodajnog salona i servisa u tom trenutku će se nalaziti parking prostor za preko 250 vozila. Završetkom izgradnje servisa i kompletiranjem celog kompleksa vrednost investicije će dostići skoro 7,5 miliona evra, što Kia Motors Adria Grupu postavlja na vodeće mesto po investicijama u automobilskoj industriji u Srbiji. Broj telefona prodajnog salona ostaje isti kao i do sada 011/316-6903, kao i radno vreme - radnim danima od 8 do 20h, a subotom od 8 do 16h.


Utorak, 23.10.2018 14:43\n06.12.2017 16:28 Administrator 659\nPredstojeće Internacionalno prvenstvo Beograda vazdušnim oružjem, najveći streljački miting u regionu, će od petka do nedelje (8-10. decembar) biti održano 42. put, ali po jednoj stavci u istoriju ulazi kao prvo. Prvi put u okviru turnira biće održana takmičenja mikseva vazdušnom puškom i pištoljem, koji su od ove godine u olimpijskom programu. Nadmetanje...\n24.10.2017 15:56 Administrator 753\nVeć prvog dana finalnog turnira Svetskog kupa u Nju Delhiju, srpski strelci su se okitili medaljom. Par Andrea Arsović - Milutin Stefanović osvojio je srebrno odličje u takmičenju mikseva vazdušnom puškom, koje je prvi put bilo sastavni i zvanični deo programa finala SK. Foto: Streljački savez Srbije Arsovićeva i Stefanović, evropski prvaci u miksu, su se na...\n04.10.2017 15:19 Administrator 726\nProteklih mesec dana nije bilo velikih streljačkih takmičenja u kalendaru, pa su svetske i evropske rang liste za oktobar vrlo slične septembarskim. Manje promene su posledica brisanja rezultata od pre godinu dana. Srpski olimpijac Damir Mikec je i ovog meseca jedini strelac koji drži dva prva mesta na listama Evropske streljačke federacije (ESK). Od novembra 2016. na čelu je liste...\n27.10.2016 15:32 Administrator 1248\nMlada srpska reprezentativka Milica Babić niže vrlo dobre rezultate u Koledž ligi SAD u gađanju puškom. Babićeva je članica tima Univerziteta Zapadna Virdžinija iz Morgantauna, koji je trenutno vodeći na tabeli u konkurenciji 33 ekipe. Milica Babić - foto: SSS Na poslednjem takmičenju, održanom u Kolumbusu, Babićeva je odlično gađala vazdušnom puškom,...\n29.06.2016 11:08 Administrator 1247\nSvet je u utorak uveče uznemirila vest o novom terorističkom napadu, ovaj put na aerodromu „Kemal Ataturk“ u Istanbulu. Deo srpske streljačke reprezentacije, koji se vraćao sa Svetskog kupa u Bakuu, je u utorak skoro celo popodne proveo na istanbulskom aerodromu. Preko najvećeg grada Turske za Beograd su putovali Andrea Arsović, Ivana Anđušić Maksimović i treneri Goran...\n15.06.2016 09:42 Bojan Nikitović 1140\nĆuprijski streljački klubovi “Ćuprija 1887” i “Živko Damnjanović” organizovali su u prvoj nedelji juna meseca (04.06.2016.godine) , V kolo Prolećne lige centralne Srbije , serijskom vazdušnom puškom sa 10 metara. Mladoj aranđelovčanki Neveni Gavrilović izmaklo je pobedničko postolje i treće mesto za samo tri kruga ali je i četvrto mesto odličan...\n12.05.2016 20:53 Bojan Nikitović 1148\nJoš jedan uspeh u nizu mladih strelaca streljačkog kluba Aranđelovac\nNa prvenstvu Srbije u streljaštvu na serijskoj vazdušnoj puški, održanom u Mladenovcu u nedelju 08.05. članice Streljačkog kluba Aranđelovac, Nevena Zečević, Tijana Usanović i Mladena Ristić, ponovo su zablistale i osvojile drugo mesto u Srbiji u konkurenciji seniorki! Da bi uspeh bio još značajniji pobrinula se sjajna Mladena Ristić osvojivši 3. mesto u...\n02.05.2016 22:52 Bojan Nikitović 1085\nNevena Zečević iz Streljačkog kluba „Aranđelovac“ sa 175 krugova i Novica Petrović, član ekipe „Juteks“ sa 184 kruga i osvojili su prva mesta u petom „Smederevskom kupu“ u gađanju serijskom vazdušnom puškom na strelištu u Sportskoj hali Smederevo, u subotu 24. aprila. Pobednici smederevske lige u streljaštvu...\n02.05.2016 18:35 Bojan Nikitović 959\nKrajem aprila održano je Regionalno prvenstvo serijskom vazdušnom puškom na kojima su se, za plasman na državno prvenstvo, takmičile ekipe iz Kragujevca, Pirota, Bora, Vranja, Jagodine, Paraćina, Ćuprije , Aranđelovca... Streljački klub Aranđelovac nastupio je u većini uzrasnih kategorija: kadetkinje, juniorke, juniori, seniorke i seniori.Svoj prvi nastup imala je ekipa...\n06.04.2016 09:49 Bojan Nikitović 1034\nAranđelovački strelci na školskoj olimpijadi u Vranju\nU ponedeljak, 04.04.2016. godine, ekipe osnovaca i srednjoškolaca Aranđelovca učestvovale su na Okružnom prvenstvu u streljaštvu, koje je organizovao Streljački klub „Čika Mata“ u Kragujevcu. Aranđelovačke osnovne škole predstavljala je ekipa OŠ „Sveti Sava“ koju su sačinjavale učenice 8. Razreda: Nevena Gavrilović , Nevena Janković i...


Kosovska Mitrovica: Ni posle 2.000 dana Priština nije formirala ZSO (video) - Sputnjik Srbija\n11:42 24 Jul 2019\n13:57 10.10.2018 (osveženo 13:58 10.10.2018) Preuzmite kraći link\nU Kosovskoj Mitrovici je simbolično u 12.44 počeo skup u organizaciji Srpske liste, povodom 2.000 dana otkako je Priština preuzela obavezu da formira Zajednicu srpskih opstina (ZSO), a koju nije ispunila.\nSkup predstavnika Srpske liste održan je na platou Trga Braće Milić sa željom da pokažu da nisu zaboravni, ali ni spremni da odustanu od svoih prava koja proističu iz Briselskog sporazuma.\nPotpredsednik kosovske vlade i ministar za zajednice i povratak u ostavci, Dalibor Jevtić, poručio je u svom obraćanju da će se Srbi svim sredstvima boriti protiv onih koji žele na bilo koji način da ugroze mir i poverenje.\n"Nećemo odustati od naših prava, od ZSO i života na Kosovu i Metohiji", rekao je Jevtić.\nIstakavši da je prošlo 2.000 dana od kada je Priština preuzala obavezu Briselskim sporazumom da formira ZSO, Jevtić je rekao da je propušteno 2.000 šansi da se danas, umesto o neispunjenim obavezama govori o tome šta su rezultati onoga što je trebalo da bude stvoreno — Zajednica srpskih opština.\nZato je to glavno pitanje za Brisel, kao garantu sporazuma, koji nemušto ćuti valjda zato što, kako je rekao, nisu dovoljno jaki i sposobni da ono što je garantovano bude i sprovedeno.\nIstakao je da ZSO nije pretnja blo kome, a oni koji na taj način govore svom narodu, traže zapravo politički izgovor, jer nemaju odgovor na neka druga pitanja.\nU takvm situacijama, kazao je Jevtić, najlakše je igrati na kartu međunacionalnh sukoba i osećanja.\n"Zato se i kaže da će formiranje ZSO ugroziti nečija prava", rekao je i podsetio da su neki isto govorili i mnogo godin pre kada su formirane opštine sa srpskom vehcinom.\nBilo je, dodao je, tada i protesta, a kada su opštine formirane o tome više niko nije govorio.\nJevtić je pozvao da prestanu sa izgovorima zbog neformiranja ZSO.\n"Budite makar malo politički hrabri i preuzetu obavezu sprovedite u delo. I to je nešto o čemu govorimo u svakoj prilici kada za to imamo mgućnosti u razgovorima sa svima koji su tu obavezu preuzeli", rekao je Jevtić.\nZSO, istakao je, nije institucija koja će se brinuti samo o građanima koji žive u većinskim srpskim opštinama, već će se ona brinuti i o Srbima u opštinama u kojima su Srbi u velikoj manjini.\n"ZSO je šansa da kroz njeno formiranje Srba na Kosovu i Metohiji u budućnosti bude vise. To je životno pitanje za Srbe, a naša poruka je da je život važniji od svake politike i da nikada nećemo zbog života zloupotrebiti naše plitičke pozicije", kazao je, između ostalog, Jevtić.


Neispunjena obećanja i neistine političara obeležile i ovu godinu - Istinomer\nNeispunjena obećanja i neistine političara obeležile i ovu godinu\nArhiva Saopštenja / Tim Istinomera\nTim sajta „Istinomer“, već tradicionalno, na kraju godine, pravi pregled izjava koje su u toku te godine ocenjivane na našem sajtu. To smo učinili i ovoga puta. Ono što je nesumnjivo obeležilo 2012. godinu jesu izbori na svim nivoima, koji su doneli i promenu vlasti, pa su, prirodno, nove ličnosti došle u fokus našeg interesovanja. Logično je da je vlast ocenjivanija od opozicije, jer je njena obećanja moguće proveriti u praksi. Godina na izmaku oštro je podeljena na dva perioda – od izbora i nakon njih. Nekadašnji opozicionari, a sadašnji pripadnici vladajuće garniture, češće su u drugom delu godine ocenjivani na našem sajtu.\nPrimetno je da je u kategoriji „obećanja“ i u ovoj godini ministar Milutin Mrkonjić neslavni „lider“. Broj njegovih neispunjenih obećanja i dalje je veliki. Lider URS-a i aktuelni ministar finansija Mlađan Dinkić, koji je do ove godine bio jedan od najlošije ocenjenih javnih funkcionera, upravo zbog neispunjavanja svojih obećanja, promenio je praksu. On je od formiranja nove Vlade Srbije znatno popravio svoj skor na našem sajtu. Nekoliko obećanja datih u kampanji ispunio je već u prvih 100 dana Vlade. Ali, jedno od ključnih („Prvi zakon koji mora biti donet u novoj skupštini je Zakon o profesionalizaciji upravljanja u javnim preduzećima, da se ukinu upravni odbori i da se posao dobija na poštenom i javnom konkursu.“) ipak nije. Potpredsednik Vlade i ministar odbrane Aleksandar Vučić dao je prilično veliki broj obećanja, koja zbog dužih rokova za njihovo ispunjenje, za sada vodimo pod ocenom „radi se na tome“.\nU kategoriji „doslednost“ najviše pažnje i komentara čitalaca izazvale su izjave koje se odnose na tvrdnje budućih koalicionih partnera da baš jedni sa drugima nikada neće ući u savez. A upravo to se desilo nakon samo nekoliko nedelja. Tu su i izjave budućih članova vladajuće stranke, koji su o njoj govorili negativno tokom predizborne kampanje. Takođe i bivši predsednik Srbije i DS-a Boris Tadić je menjanjem svojih stavova u kratkom vremenskom roku „zaradio“ priličan broj negativnih ocena na našem sajtu.\nU kategoriji „istinitost“, pozitivno ocenjene izjave, kao i u prethodnih godina, nisu ni približno bile tako atraktivne i čitane, kao one označene kao neistina. Izbori su u priličnoj meri obojili i ocene u ovoj kategoriji. Tako je premijer Dačić, na primer, na početku godine tvrdio da nikada nije izražavao premijerske ambicije, iako postoji njegova izjava baš iz tog perioda, koja ga demantuje. Međutim, isto tako jedna Dačićeva izjava ocenjena kao “istina”, bila je vrlo zapažena. On je, naime, nekoliko meseci pre izbora bio rezolutan – „bez koalicije okupljene oko SPS-a neće biti nove Vlade“, što se pokazalo tačnim.\nNa osnovu interesovanja posetilaca našeg sajta (računajući broj čitanja i komentara) izdvojili smo najefektnije izjave u sve tri kategorije (doslednost, istinitost, obećanje).\nTOMISLAV NIKOLIĆ: „Kada postanem predsednik Republike, podneću ostavku na funkciju predsednika SNS.“ (sajt SNS, 9. 5. 2012. godine)\nMILUTIN MRKONJIĆ: „Do kraja godine će biti rešeno pitanje revitalizacije nacionalne aviokompanije ‘JAT’.“ (Politika, 24. 10. 2012. godine)\nZORANA MIHAJLOVIĆ: „Kod ‘Srbijagasa’ tražimo da se ispita poslovanje sa prevelikim brojem dobavljača i posredničkim firmama. Moramo da znamo gde je otišao novac.“ (Kurir, 14. 9. 2012. godine)\nIVICA DAČIĆ: „Ako mi budemo imali dovoljno glasova, neće se oni (MMF) ovde dugo zadržati, zato što ne mogu oni da upravljaju životom Srbije. Hvala im lepo, ali neka nađu drugu zemlju za svoje eksperimente.“ (RTS, 22. 3. 2012. godine)\nMLAĐAN DINKIĆ: „Prvi put posle šest godina, posle 2006. godine, budžet je ponovo usvojen u oktobru.“ (Otvoreni parlament, 23. 11. 2012. godine)\nMILUTIN MRKONJIĆ: „Evo, sever Koridora 10 je potpuno završen. Danas se iz Beograda do Beča automobilom stiže za četiri sata.“ (Večernje novosti, 7. 12. 2012. godine)\nEkonomski status građana poljuljao veru u demokratiju\nFAKAT O izjavi Aleksandra Vučića da je jedini neposredno izabran\nIma li vređanja u švedskom parlamentu?\nPrvi festival demokratije u Srbiji


Ekonomija - datum: 2018-03-06 RADNICI CGES-A OPTUŽUJU MENADŽMENT\nBracanović Mijenjali propise da udome partijske kadrove Nezadovoljni radnici su ukazali da je Vesna Bracanović iz SD-a, otkako je došla na čelo odbora direktora polovinom 2017. godine, dva puta mijenjala akt o sistematizaciji, kako bi zaposlila kćerku generalnog sekretara Skupštine i partijskog kolege Aleksandra Jovićevića i izvršnog direktora Dragana Kujovića (DPS) CGES je svako zapošljavanje sproveo u skladu sa pozitivnim propisima Crne Gore i aktima kompanije, vodeći računa o potrebama za efikasnijim izvršavanjem poslova koji su u nadležnosti operatora prenosnog sistema elekt\nOtkako je polovinom prošle godine na mjesto predsjednika odbora direktora Crnogorskog elektroprenosnog sistema (CGES) postavljena Vesna Bracanović često se mijenjaju pravilnici o sistematizaciji radnih mjesta kako bi se zaposlili partijski kadrovi, kazali su za „Dan” nezadovoljni radnici tog preduzeća. Naveli su da se zaposlenima prijeti novom sistematizacijom, otkazima i tehnološkim viškovima, dok se na svakoj sjednici odbora direktora mijenjaju pravilnici o sistematizaciji za partijske kolege.\nBracanović je član SD-a, partije Ivana Brajovića, a na čelu CGES-a zamijenila je Dragana Laketića, koji je godinama bio predsjednik borda.\nNezadovoljni radnici CGES-a su kazali da je Bracanović na sjednici borda od 15. decembra, kad je doveden dugogodišnji pomoćnik ministra ekonomije Dragan Kujović iz DPS-a za izvršnog direktora, promijenila pravilnik o sistematizaciji.\n– Vlada je za izvršnog direktora predložila čovjeka koji nema potrebne kvalifikacije za direktora CGES-a, jer je završio mašinski fakultet. Tada je važećom sistematizacijom za poziciju izvršnog direktora bio predviđen neko ko je završio elektrotehnički, ekonomski ili pravni fakultet. Na istoj sjednici, međutim, odbor direktora izmijeni sistematizaciju i imenovaše mašinskog inženjera za direktora. Kujović se ni danas ne smije potpisati kao mašinski inženjer, nego se potpisuje kao diplomirani inženjer, što se može vidjeti na sajtu CGES-a – kazali su za „Dan” radnici koji su željeli da ostanu anonimni.\nOni su naveli da je Bracanović na prvoj sjednici odbora direktora, nakon imenovanja, 31. jula izmijenila sistematizaciju da bi udomila ćerku partijskog kolege Aleksandra Jovićevića, koji je sekretar Skupštine.\nIzmjene i dopune pravilnika od 31. jula, koje su dostavili „Danu”, pokazuju da je tim dokumentom ukinuto radno mjesto električar-domar, a sistematizovano novo – saradnik u kabinetu izvršnog direktora, za koje je potrebna bečelor diploma pravnog fakulteta, iz menadžmenta ili marketinga. Pozicija referenta za javne nabavke izmijenjena je u dijelu vrste stručne spreme, pa je za tu poziciju previđen neko ko je završio ekonomski fakultet ili fakultet za poslovni menadžment, za razliku od prethodno propisane ekonomske škole ili ETŠ. Sistematizacijom je predviđeno i zapošljavanje još jednog finansijskog analitičara.\nIz CGES-a su na naša direktna pitanja u vezi sa izmjenama pravilnika o sistematizaciji odgovorili uopšteno.\n– CGES je svako zapošljavanje sproveo u skladu sa pozitivnim propisima Crne Gore i aktima kompanije, vodeći računa o potrebama za efikasnijim izvršavanjem poslova koji su u nadležnosti operatora prenosnog sistema električne energije. CGES kao kompanija u većinskom državnom vlasništvu, u svim segmentima svog poslovanja, uključujući i ovaj za koji se interesujete, posluje u skladu sa zakonodavstvom Crne Gore – naveli su iz CGES-a.\nPitali smo ih koliko je puta mijenjana sistematizacija od dolaska Bracanović na čelo CGES-a, da li je mijenjana sitematizacija zbog ćerke Aleksandra Jovićevića i Dragana Kujovića, te da li spremaju novu.\nDržava je vlasnik 55 odsto akcija CGES-a, dok Terna ima 22 odsto. D.M.\nNeraščišćeni odnosi sa EPCG\nCGES godinama posluje profitabilno. Lani je za devet mjeseci imao 2,65 miliona plusa, dok je na kraju septembra neraspoređena dobit iznosila 26 miliona. Preduzeće još ima neraščišćene odnose sa EPCG zbog krađe struje za KAP. Revizor KPMG je u izvještaju za 2016. godinu naveo da će se međusobna potraživanja i obaveze oko osam miliona eura prebiti preko budžeta.


Tanjug 22. februara 2021. 13:21\nBRISEL – Evropska agencija za lekove ( EMA) dala je preporuku za upotrebu Astra Zeneka vakcine protiv Kovid-19 u svim starosnim grupama i to je snažan sigal za sve građane da su u pitanju bezbedne i efikasne vakcine, kažu u Evropskoj komisiji.\nPovodom informacija da su Nemačka i Belgija izrazile sumnju u efikasnost Astra Zenaka vakcine kod strarijih od 65, odnosno 55 godina, u Komisiji navoda da je u nadležnosti zemlja članica da odlučuju o „dodatnim i strožijim“ zahtevima pri upotrebi nekih vakcina, sve dok to nije u suprotnosti sa preporukama EMA.\nEvropska komisija apelovala je i na internet platforme, poput Fejsbuka, Tvitera, Jutjuba i Gugla, da hitno rade na rešavanju dezinformacija koje se na društvenim mrežama pojavljuju kada su u pitanju vakcine protiv korona virusa.\n„Živimo u globalnoj zdravstvenoj krizi, a proverene informacije mogu spasiti živote”, poruka je Brisela.\nU EU naglašavaju da je od ugovorenih 2,6 milijardi vakcina za područje EU 27, trenutno u prozvodnji 1, 2 miljarde, što bi, prema očekivanjima Brisela, trebalo da omogući da se do kraja leta u EU vakciniše 70 procenata stanovništva.


Za samo 24 sata ovu igricu je preuzelo više od 20 miliona ljudi - CdM\nIgrice Stigao Call of Duty na mobilnoj verziji\nZa samo 24 sata ovu igricu je preuzelo više od 20 miliona ljudi\nOvog oktobra oči Call of Duty fanova su uprte u Modern Warfare, koji izlazi kroz nekoliko nedjelja, ali to nije jedina CoD igra koju smo dobili u ovom mescu.\nCoD je konačno stigao i na mobilne telefone juče, i prema prvim reakcijama fanova, u pitanju je zapravo veoma zabavna igra. U pitanju je f2p naslov, koji između ostalog sadrži i Battle Royale mod igranja.\nKako kaže kompanija Sensor Tower, koja prati ovu statistiku, najveći broj igrača dolazi iz Indije, čak 14 odsto, što i ne čudi, jer je u Indiji mobilno igranje veoma popularno, pogotovo PUBG Mobile koji je tamo pravi pravcati esport. Na drugom mjestu po broju igrača se nalazi SAD, sa 9 odsto, piše play.co.rs.\nTagsCall of duty gejming Igrice mobilni telefoni\nMiljenik 35 miliona ljudi: Čuveni Majkrosoftov Soliter danas puni 30 godina


Neispričane priče Niša: Istražite svoj grad kroz pešačku turu\nPešačka tura obuhvata šetnju kroz neispričane priče Niša i otkrivanje šta je ostalo sačuvano unutar zidina niške Tvrđave, šta nosi Saborna crkva i zašto su Niš i gostoprimljive Nišlije bile inspiracija mnogim piscima.\n„Zainteresovani će zakoračiti i u jedini sačuvani stari deo niške čaršije, nekad zanatlijsko, danas meraklijsko Kazandžijsko sokače. Tu će „pešaci“ saznati i zašto se Niš smatra “gastronomskom prestonicom” Srbije, uz nadaleko poznat niški burek“, najavljuju organizatori.\nPolazak grupe je planiran sa Trga kralja Milana, 15. oktobra u 14h i podrazumeva stručno vođenje kroz uži centar Niša uz lagano pešačenje.\nUčešće je besplatno za sve zainteresovane građane, ali je zbog ograničenog broja mesta potrebno popuniti prijavni formular –LINK\nInače, ovo je samo jedna u nizu tura koju će EU info kutak organizovati ove jeseni kako bi približili građanima Niša bogato istorijsko nasleđe, promovisali zdrave stilove života, sport, rekreaciju i pešačenje.\nPrethodni tekstŽarište korone u Nišu fabrike Jura i Šin von\nSledeći tekstPredstava „1789“ na sceni niškog teatra


Treće večeri 12.Pozorišnog festival za decu”Zaječar” nastupilo Pozorište lutaka Niš sa predstavom „Dvanaesto more“ – NOVA TV\n24/05/2022 10:55 PM\nDruštvo TIMOČKA KRAJINA Vesti Zabava\nмај 12, 2022 Deca, Festival, Pozorište, predstava, Zaječar\nNa sceni zaječarskog teatra treće večeri 12.Pozorišnog festival za decu”Zaječar” nastupilo je Pozorište lutaka Niš sa predstavom „Dvanaesto more“,koja je bazirana na istoimenoj noveli za decu Igora Кolarova,u režiji Borisa Todorovića.\nOva savremena bajka prati period u životu dvanaestogodišnje devojčice Кie, koja se po mnogim stvarima razlikuje od običnih devojčica, kako to Кolarov u svojoj drugoj knjizi kaže “zato što je na svetu previše ostalih devojčica”.Njena najbolja prijateljica je gospođa Flo, takođe neobična pojava I avanturista, koja je pristutna samo glasomi u vidu pisanih tragova putem pisama I razglednica sa najneobičnijih mesta na zemlji.\nPozorišni festival za decu nastavlja se danas predstavom Kruševačkog pozorišta„Kapetan Džon Piplfoks“ kojom se završava takmičarski deo festivala. Najbolju predstavu fetivala, najboljeg glumca i najbolju glumicu izabraće tročlani žiri u sastavu: Ana Bretšnajder, predsednik, Miloš Tanasković, član i Marija Stanković, član. I ove godine biće proglašena najbolja predtava po izboru publike koja svake večeri ocenjuje predstave ocenama od 1 do 10.\nU petak 13. maja, poslednje festivalske večeri u čast nagrađenih biće odigranapremijera predstave zaječarskog pozorišta „Alisa na putu za OZ“ po tekstu i u režiji Olivere ViktorovićĐurašković, koja nije u konkurenciji za nagrade.\nPotpisan protokol o saradnji između Ustanove Narodno pozorište Timočke Krajine-Centar za kulturu “Zoran Radmilović” I Centra za kulturu iz Požarevca\nUhapšen B.S.iz Bora zbog ugrožavanja sigurnosti


blumberg | Biznis i Finansije\n/ Category / blumberg\nEkonomije koje su usporavale u 2015. neće imati mnogo sreće ni u ovoj godini\n11/01/2016 - 12:35 in Ekonomija, Slajder\nSvetske ekonomije koje su se najsporije razvijale u prethodnoj godini prema prognozama neće ni u 2016. imati mnogo sreće. Tako će npr Venecuela imati pad ekonomije od 3,3%, a neće mnogo bolji biti ni Brazil, kao ni prezadužena Grčka ili Rusija koja se…\nSrpski softver na svetskom tržištu\n16/07/2014 - 12:31 in IT i nauka\nBankarski softver Aseba BPS koji je razvila kompanija Aseko SEE (Asseco SEE) izlazi sa srpskog i regionalnog na svetsko tržište. Očekuje da će u roku…\n12/05/2014 - 12:15 in Vesti, Ekonomija\nBlumbergova redovna anketa Global Investors ovaj put pokazala je da među vodećim svetskim investitorima postoji "zabrinutost zbog eskalacije sukoba u Ukrajini", kao i deflacije u evrozoni. Kao najveći trenutni ekonomski problem čak 75% ispitanika u anketiranju…\nBlumberg: SAD sve dalje od američkog sna\n11/12/2013 - 17:53 in Vesti, Biznis & Finansije\nGotovo dva prema jedan - 64 odsto prema 33 odsto – Amerikanaca kaže da SAD više ne pruža jednaku šansu svojim građanima da napreduju, pokazuje Blumbergova anketa na nacionalnom nivou. A neki kažu da vlada ne čini mnogo da pomogne." Ima mnogo mera…\nDemokrata novi gradonačelnik Njujorka\n06/11/2013 - 13:15 in Politika i društvo\nDemokratski kandidat Bil De Blasio izabran je za novog, 109. gradonačelnika Njujorka, čime je okončana 24-godinja vladavina republikanaca Rudolfa Đulijanija i Majkla Blumberga. Novi gradonačelnik, inače 52-godišnjak italijanskog porekla, predstavljen…


Vesti online / Vesti / Svet / Drama srpske državljanke sa bebom u Holandiji\nSrpska državljanka Ljiljana Moharić i njeno dete preživeli su pravu dramu na putu do njenog brata u Holandiji, pišu "Večernje novosti".\nNa granici sa Belgijom, majci su graničari uzeli mobilni telefon i dokumente i odveli je sa detetom u centar za azilante. Razlog je novac: srpska državljanka imala je kod sebe samo nekoliko stotina evra.\nIako je imala svu neophodnu dokumentaciju, na izlasku sa aerodroma policija je zatražila da im pokaže koliko novca ima kod sebe, a kada je rekla da poseduje nekoliko stotina evra, saopštili su joj da moraju da je deportuju nazad, jer to nije dovoljna suma za boravak u toj zemlji, pišu "Večernje novosti".\nOna objašnjava da je njen brat odmah kontaktirao sa Ambasadom Srbije i da su njeni predstavnici ponudili da je deportuju do Beograda, međutim, rečeno im je da ona i njena beba moraju biti deportovane u zemlju iz koje su doletele, što je u ovom slučaju Crna Gora.


Ona je Nemica i PRVA ŽENA na čelu Evrope - Bizlife.rs\n20:11 Strazbur, 16.07.2019.\nFoto: Beta/AP, Jean-Francois Badias\nEvropski poslanici izabrali su zvanično Nemicu Ursulu fon der Lajen za predsednicu Evropske komisije, čime je ona postala prva žena na čelu evropskog izvršnog tela.\nZa nju je glasalo 383 od 733 prisutna poslanika Evropskog parlamenta koji, inače, ukupno ima 751 poslanika. Osvojila je ,dakle, nešto malo više od apsolutne većine koliko joj je bilo potrebno da bi u novembru nasledila Luksemburžanina Žan Klod Junkera.\nOna je više sati izlagala svoj program pred Evropskim parlamentom.\nBuduća predsednica Evropske komisije Ursula fon der Lajen je u svojim političkim smernicama, dokumentu dostavljenom evropskim poslanicama pre glasanja, navela da želi da potvrdi evropsku perspektivu za Zapadni Balkan i naglasila važnost nastavaka reformskog procesa za celi region.\n“Dijelimo isti kontinent, istu istoriju, istu kulturu i iste izazove. Izgradićemo i istu budućnost zajedno”, poručila je Fon der Lajen u pisanom dokumetu.\nU razgovoru sa poslanicima Evropskog parlamenta buduća predsednica Evropske komisije ocjenjuje da vrata EU moraju da ostanu otvorena za buduća proširenja.\nOna kreće u sastav novog saziva Evropske komsisije koji bi trebalo da stupi na dužnost 1. novembra. Svi predloženi komesari moraće da obave razgovore sa Evropskim parlamentom pre nego što budu postavljeni na nove dužnosti.\nUrsula fon der Lajen je predstavljajući svoj politički program obećala novu Komisiju koja će biti satavljena od jednakog broja muškaraca i žena. Založila se i za vodeću ulogu EU u borbi protiv klimatskih promena, jačanje socijalne pravde, ekonomiju koja radi za građane, digitalizaciju Evrope, solidarnost i jačanje jedinstva unutra EU kao i jaču i efikasniju ulogu EU u svetu.\nNova predsednica EK ima 60 godina i dolazi iz redova nemačke konzervativne Hrišćansko demokratske unije (CDU). U politici je od 1990. godine, a nemački mediji je opisuju kao blisku i “uvek vernu” kancelarki Angeli Merkel.\nSlovila je i za naslednicu Angele Merkel na čelu CDU, kao i za naslednicu generalnog sekretara NATO Jensa Stoltenberga.\nevropska komisija nemica ursula lajen


Rat protiv tehnoloških giganata: Zašto se Evropska unija ustremila na "Gugl"?\n21:03 >> 21:41\nProtiv pretraživača je pokrenuta prva zvanična istraga, kojom treba da se utvrdi da li posluje tako da sabotira konkurenciju\nEvropska unija pokrenula je istragu “Guglovog” plasiranja reklama i načina oglašavanja, tvrdeći da je kompanija imala usluge koje su bile nepovoljne za konkurenciju, zbog čega je brendovima bilo teško da dopru do mušterija, a izdavačima da finansiraju svoj sadržaj.\nFormalna istraga, koja je usledila nakon preliminarne istrage započete 2019, imaće za cilj da utvrdi da li “Gugl” sabotira konkurenciju ograničavajući pristup podacima korisnika u reklamne svrhe, dok te podatke koristi za sopstvene potrebe, rečeno je u utorak iz Evropske komisije.\n– “Gugl” prikuplja podatke koje koristi za oglašavanje, prodaje prostor za oglašavanje i deluje kao posrednik u onlajn oglašavanju. Dakle, “Gugl” je prisutan na skoro svim nivoima lanca onlajn oglašavanja. Zabrinuti smo da je “Gugl” otežao rivalima usluge onlajn oglašavanja – navodi se u saopštenju Margaret Vestager, glavna zvaničnica EU za zaštitu konkurencije.\nPortparol “Gugla” rekao je da će se kompanija kontruktivno povezati sa Evropskom komisijom “kako bi odgovorila na pitanja i pokazala dobre strane svojih proizvoda evropskim kompanijama i potrošačima”.\n“Gugl” se već suočava sa nekoliko sličnih istraga u Sjedinjenim Američkim Državama, uključujući i onaj koji je pokrenula federalna vlada, u kom se kompanija optužuje zbog ilegalnog monopola na tržištima za onlajn pretragu i oglašavanje.\nTanjug/ AP Photo/Ng Han Guan, File\nKompanija oko 80 odsto prihoda dobija od reklamiranja. U prva tri meseca ove godine “Guglovi” prihodi u Evropi, na Srednjem istoku i u Africi iznosili su 17 milijardi dolara, što ovaj region čini drugim najvažnijim za kompaniju posle američkog.\n“Guglova” izgubljena bitka u Australiji\nU februaru ove godine svetom je odjeknula vest o sukobu Australije na jednoj strani u “Gugla” i “Fejsbuka” na drugoj, koji su na kraju morali da popuste i da pristanu na uslove ove države – da po novodonesenom zakonu plaćaju izdavačima za prenošenje vesti na njihovim platformama.\nOvi tehnološki giganti su se oštro protivili novom zakonu, a Fejsbuk je na nekoliko dana ukinuo prenošenje informativnih sadržaja u Australiji zbog tog spora. Na kraju su se obe firme obavezale da plate značajne iznose pojedinim australijskim medijskim kućama izvan ovog zakona, što se smatra kompromisom. Zakon u Australiji posmatra se kao test za moguće slične regulative u drugim zemljama, s ciljem da se od digitalnih platformi ubuduće naplaćuje prenošenje vesti.\nSamo 2019. u Evropskoj uniji potrošeno je oko 20 milijardi evra na onlajn oglašavanje, a u ovom poslu dominiraju “Gugl” i “Fejsbuk”, koji već istražuju regulatiori EU zbog tvrdnji da im korišćenje podataka daje nepravednu prednost nad konkurencijom.\nFrancusko regulatorno telo za zaštitu konkurencije kaznilo je “Gugl” ranije ovog meseca sa 220 miliona evra zbog “zloupotrebe dominantne pozicije” na tržištu onlajn oglašavanja na štetu rivalskih platformi i izdavača.\nTanjug/AP Photo/Jeff Chiu, File\nVlasti su optužile “Gugl” da Gugl Ad Menadžer, njihova platforma za upravljanje reklama velikih izdavača, ima povlašćeni tretman. To je uradio tako što je favorizovao svoje onlajn tržište oglašavanja, “AdX”, na kom izdavači prodaju prostor kako bi se oglašavali u realnom vremenu.\nPromena načina poslovanja\nKao deo dogovora sa francuskim vlastima, “Gugl” se obavezao da olakša izdavačima u Francuskoj da koristi svoje podatke i alate sa drugim tehnologijama oglašavanja.\n– Mi ćemo testirati i razviti ove promene u narednim mesecima pre nego što ih primenimo šire, a neke od njih i na globalnom nivou – navodi se u saopštenju kompanije objavljenom 7. juna.\n“Gugl” pruža nekoliko usluga oglašavanja posredujući između oglašivača i izdavača kako bi se reklame prikazale na sajtovima i mobilnim aplikacijama. Istraga Evropske unije fokusiraće se na brojne zabrinjavajuće oblasti, uključujući obavezu korišćenja “Guglovih” usluga prilikom kupovine ili oglašavanja na Guglu ili Jutjubu.\n– Ravnopravni uslovi od ključne su važnosti za sve u lancu snabdevanja. Poštena konkurencija je važna i za oglašivače koji žele da dopru do potrošača i za izdavače koji žele da prodaju svoj oglasni prostor da bi obezbedili sredstva za svoj sadržaj. Razmotićemo i “Guglove” smernice za praćenje korisnika kako bismo uvideli da li su u skladu sa pravilima poštene konkurencije – rekla je Vestager.\nMargaret Vestager; Tanjug/John Thys, Pool via AP\nPrema “Guglu”, konkurencija u onlajn oglašavanju učinila je oglase pristupačnijim, smanjila je naknade za oglasnu tehnologiju i stvorila je više opcija za izdavače i oglašivače. Iz kompanije kažu i da izdavači zadržavaju oko 70 odsto prihoda kada koriste njene usluge i da najveći oglašivači koriste četiri ili više platformi za reklamiranje.\nPortparolka “Gugla” rekla je da evropske firme biraju “Guglove” alate za oglašanje “jer su kompetitivni i efektivni”, dodajući da će kompanija “nastaviti konstruktivno da deluje sa Evropskom komisijom kako bi odgovorila na njena pitanja”.\nOtvaranje ovog slučaja ključni je proceduralni korak u evropskim istragama konkurencije. Ako komisija nađe dokaze za nezakonito postupanje, može podneti zvanične optužbe koje bi mogle da dovedu do kazni u visini od 10 odsto globalnog godišnjeg prihoda “Gugla”, kao i do zahteva za promenu ponašanja. Ali komisija može i da okonča slučaj bez podizanja optužnice.\nOvaj slučaj samo je poslednji primer među slučajevima koji su imali za cilj da utvrde poštovanje zakona o zaštiti konkurencije. Komisija je u aprilu podnela formalnu prijavu protiv kompanije “Epl Inc.” zbog navodne zloupotrebe kontrole nad distribucijom aplikacija za slušanje muzike, uključujući “Spotifaj”. U novembru je podneta i formalna prijava protiv “Amazona” zbog navodnog korišćenja podataka koji nisu javni kako bi se na nepravedan način takmičili sa nezavisnim prodavcima. Obe kompanije su negirale prekršaje.\nSlučaj koji je pokrenut u utorak prvi je koji je komisija formalno otvorila protiv “Gugla”, nakon što je, između 2015. i 2018. donela tri odluke protiv pretraživača, uz novčane kazne od 9 milijardi dolara.\nIstraga “Guglovog” plana da ukloni kolačiće nezavisnih proizvođača dovela je do dileme u vezi sa regulisanjem velikih tehnoloških kompanija: zaštita privatnosti korisnika i promovisanje onlajn konkurencije mogu ponekad biti u suprotnosti jer je jedan od najpopularnijih poslovnih modela oglašavanja targetiranje pojedinaca na osnovu njihovog ponašanja na internetu.\nPočetak sloma interneta: “Fejsbuk” i “Gugl” zbog svetskih sila prisiljeni na ustupke, onlajn prostor čekaju drastične promene\nIzdavači i konkurentske kompanije za oglašavanje žalili su se godinama da bi to što je “Gugl” vlasnik nekih od najčešće korišćenih alata za kupovinu, prodaju i aukciju reklama moglo da dovede do toga da posluje nepošteno.\nTakođe su navodili da “Guglovo” posredovanje u oglašavanju sa nezavisnim prodavcima i istovremeno posedovanje sopstvenih proizvoda koji podržavaju oglašavanje, kao što je Jutjub, dovodi do sukoba interesa.\nEvropska unija Gugl Konkurencija oglašavanje


Uskoro rješavanje pitanja grijanja Zenice, ArcelorMittal nabavlja nove kotlove\nU kompaniji ArcelorMittal Zenica danas je održan sastanak sa predstavnicima Gradske uprave Zenica, a tema je bila ‘pitanje grijanja u Zenici’.\nCilj sastanka je bio da kompanija ArcelorMittal Zenica prezentira projekat rekonstrukcije pogona Energetike, koji podrazumijeva formiranje novog preduzeća joint venture (zajednički pothvat) i izgradnju novih gasnih kotlova.\n“Realizacijom ovog projekta bi se obezbijedilo sigurno i pouzdano snabdijevanje tehnološkom parom i ovom prezentacijom dajemo ponudu Gradskom vijeću i Upravi u učešću u ovom projektu kako bi se obezbijedilo pouzdano, sigurno i stabilno grijanje grada” izjavila je Azra Sivro, menadžer za zaštitu okoliša ArcelorMittala Zenica.\nU ovoj kompaniji očekuju u narednom periodu da će Gradsko vijeće prihvatiti prijedlog suradnje na rješavanju problema grada Zenice, nakon čega će uslijediti potpisivanje memoranduma o razumijevanju i usaglašavanje finansiranja.\nU slučaju dogovora, već od sezone 2018/2019 Zenica bi se grijala zahvaljujući novim gasnim kotlovima.\n“Naši kotlovi su trenutno u veoma lošem stanju jer kotao broj 1 ne može raditi duže od 20 dana, dok je kotao broj 2 pouzdan, ali se ne možemo osloniti na samo jedan kotao. ArcelorMittal Zenica mora ići u realizaciju ovog projekta i nudimo Gradu da budemo partneri, jer do 2018. možemo garantirati grijanje”, rekla je Sivro i dodala da ovaj projekat ima veoma važan ekološki značaj, jer se neće koristiti energetski ugalj i doći će do smanjenja od 60 do 65% smanjene emisije sumpordioksida, prašine i CO2.\nNa osnovu ovoga, grijanje u Zenici neće poskupiti, a očekuju se dosta povoljnije cijene.\n“Ova opcija je prihvatljiva za grad sa ekološkog aspekta, a cijena će biti dosta prihvatljivija jer ćemo moći oscilirati sa isporukom toplotne energije u zavisnosti od vanjskih temperatura i što će značajno uticati na cijenu grijanja”, izjavio je Jugoslav Anđelić, predsjednik nadzornog odbora JP Grijanje i pomoćnik za ekonomske poslove Gradonačelnika.\nKako su predstavnici kompanije ArcelorMittal Zenica i Gradske uprave Zenica istakli, konačna odluka se očekuje do augusta.


Bura ranog proleća u Crnoj Gori – hoće li Krivokapić obezbediti podršku za smenu ministra pravde - Izazov\nBura ranog proleća u Crnoj Gori – hoće li Krivokapić obezbediti podršku za smenu ministra pravde\nRadio-televizija Srbije\t 7. aprila 2021. 06:08\nMinistar pravde, manjinskih i ljudskih prava Crne Gore Vladimir Leposavić rekao je da ne zna jesu li ratni zločinci u Srebrenici 1995. godine imali geoncidnu nameru odgovarajući na premijera pitanje Zdravka Krivokapića.\n"Ja mogu samo da vjerujem sudijama iz Haga. Haški tribunal za bivšu Jugolaviju osim što je osnovan rezolucijom, a ne međunarodnim ugovorom, gotovo je u potpunosti izgubio svoj legitimitet kada je utvrđeno da su dokazi izvjestioca Saveta Evrope o vađenju i trgovini organima civilnih žrtava na Kosmetu uništeni. Siguran sam da nijedan pripadnik srpskog naroda ne negira da je u Srebrenici učinjen stravičan zločin, za čije žrtve treba stalni pomen, kao što i njegove počinioce treba kazniti", dodao je Leposavić.\nZbog te izjave kaznu bi mogao da plati crnogorski ministar pravde. Nakon što je odbio da podnese ostavku na zahtev premijera, Zdravko Krivokapić dostavio je parlamentu predlog za njegovo razrešenje. U obrazloženju navodi da javno delovanje ministra Leposavića odstupa od zvaničnih stavova Vlade i sporazuma lidera tri pobedničke koalicije.\n"Ne ulazeći u lično mišljenje koje Vladimir Leposavić ima o ratnim događajima u bivšoj Jugoslaviji, smatram da postoji objektivna odgovornost za ovakvo njegovo činjenje i da je bio dužan da kao ministar zadužen za oblast pravde i manjinskih prava, iskaže poseban senzibilitet u odnosu na pravosnažne sudske odluke i osećanja manjinskih naroda u Crnoj Gori", istakao je Krivokapić.\nNeizvesna većina za smenu Leposavića\nNa potezu je predsednik parlamenta, koji nema zakonski rok za sazivanje sednice na kojoj će se raspavljati o smeni. Neizvesna je i većina od 41 poslanika neophodna da Leposavić ostane bez mesta u Vladi.\nDa će podržati njegov odlazak najavili su iz SDP-a, SDA, Bošnjačke i Liberalne partije. Albanska lista ne spori razloge smene. Parlamentarna računica pokazuje da ona zavisi od glasova opozicionog DPS-a i vladajuće Ujedinjene reformske akcije Dritana Abazovića.\nIstoričar Bogdan Živković kaže da ovom trenutku deluje da smena ministra Leposavića nije izvesna i tu su naravno presudni glasovi demokrata Alekse Bečića.\n"Oni su imali jedan neobičan stav gde su, s jedne strane, osudili tu izjavu, a s druge rekli da ne žele da pribegnu smeni ministra uz glasove Demokratske partije socijalista", dodaje Živković.\nNajveća kriza vlade od formiranja\nOslanjanje na glasove DPS-a, Krivokapića bi moglo da košta funkcije, veruju poznavaoci prilika. Narušeni odnosi sa Demokratskim frontom otvaraju najveću krizu Vlade svega četiri meseca od njenog formiranja.\nPrema njegovim rečima, ono što se sada vidi jeste da se glasovi vraćaju na račun Demokratskog fronta. "Da li će tako biti i kasnije zavisi od budućih događaja i budućih aktivnosti Krivokapića. Videćemo kako će se menjati izborna podrška u Crnoj Gori", navodi Živković.\nPodršku Beograda i dalje može da očekuje srpski narod u Crnoj Gori, poručuje predsednik Aleksandar Vučić.\n"Svi treba da znaju da smo mi već prilično naučili da se iz Crne Gore odlazi na proslave ‘Oluje’ i da svaki put moraju da pažljivo slušaju ono što govore predstavnici NATO-a, SAD i Brisela, a da malo ređe čuju ili ne moraju ono što kaže Beograd", dodaje Vučić\n"I to je njihovo pravo, a naša je obaveza da pokazujemo poštovanje prema tuđim žrtvama kao prema svojim", naglasio je Vučić.\nO žrtvama Srebrenice, Skupština Crne Gore izjasnila se još 2009. prihvatanjem rezolucije Evropskog parlamenta, kojom se osuđuje "zločin genocida u Srebrenici kao i ostali zločini na prostoru bivše Jugoslavije".


Upravo ta skraćena sezona u NBA dobila je svog ligaški epilog koji glasi da su Čikago Bulsi sa 50 pobeda i 16 poraza ostvarili najbolji rezultat pred plej of i tako stekli prednost domaćeg terena.\nPoslednji mečevi doneli su neke, možda na prvi pogled neočekivane rezultate, ali ne toliko ako se zna da su ekipe odmarale svoje udarne igle pred daleko važnije bitke koje slede.\n"Bikovi" su bez problema "isprašili" Klivlend sa čak 32 poena razlike (107:75), iako su na poštedi bili Derik Rouz i Luol Deng, pa je to iskoristio Džon Luksa Treći da ubaci 25 poena i upiše rekord karijere. Pratili su Joakim Noa sa 13 poena i 12 skokova i Taj Gibson sa takođe dabl-dabl učinkom (10p, 12sk).\nKod Vizardsa su petorica igrača imala dvocifren košgeterski učinak, a Jan Veseli je imao još jedno vrlo dobro veče iza sebe i drugoj ekipi Istoka je isporučio 11 poena i osam puta je bio najviši u skoku.\nUzbuđenja nije nedostajalo ni na Zapadu. Dalas se protiv Atlante proveo slično kao Majami, te su tako Houksi srušili aktuelnog prvaka rezultatom 106:89 i obezbedili prednost domaćeg terena u duelima sa Bostonom. Vladimir Radmanović je na terenu proveo devet mintua i za to vreme jednom pogodio za dva poena, uz po jednu asistenciju i ukradenu loptu.\nOvaj poraz skupo je koštao Mevse, jer su pali na sedmo mesto i igranće protiv Oklahome, dok se Denver pobedom nad Minesotom (131:102) popeo na šestu poziciju. "Vulfsi" su 40. porazom završili sezonu, ali su dobili Nikolu Pekovića, koji je i protiv Nagetsa bio odličan - 18 poena i 10 skokova.\nVažan trijumf upisao je Memfis nad Orlandom od 88:76 i tako stekao prednost domaćeg terena u plej ofu, u duelima sa Klipersima. Lejkersi su bili bezbrižni na trećem mestu pa su sebi dozvolili luksuz i poraz od Sakramenta (113:96), koji je Kobi Brajnat odgledao sa klupe.\nNeslavni rekord u skraćenom izdanje NBA lige ostvario je Šarlot. U meču sa Njujorkom (84:104) Bobketsi su doživeli 23. uzastopni poraz i prvenstvo okončali sa sa skorom od samo sedam pobeda i čak 59 poraza, što u procentima iznosi svega 10,6 odsto uspešnosti, čime je nadmašen crni rekord Filadelfije iz sezone 1972/73. (11 procenata) kada je taj tim ostvario tek devet pobeda, uz 73 poraza.\nPlej of počinje posle dana pauze, dakle u noći između subote i nedelje, mečevima Čikago - Filadelfija, Majami - Njujork, Indijana - Orlando i Oklahoma - Dalas.